title: Suuri luokkakokous

text: Arja Korisevan juontamassa viihdeohjelmassa kaksi julkisuuden henkilöä muistelivat koulumuistojaan yhdessä entisten luokkatovereidensa kanssa. Molemmat vieraat edustivat koululuokkaansa ja leikkimielisessä kilpailussa suorittivat tehtäviä, joista he saivat pisteitä. Voittajajoukkue pääsi viettämään suurta luokkajuhlaa helsinkiläiseen ravintolaan.


title: Suuri luokkakokous

text: Ohjelmaa esitettiin keväällä 2000 lauantaisin klo 20–21 Bumtsibumin ollessa tauolla. Kaikki jaksot uusittiin saman vuoden kesällä.


title: Frank K. Edmondson

text: Frank K. Edmondson (s. 1. elokuuta 1912 – 8. joulukuuta 2008) oli yhdysvaltalainen tähtitieteilijä.


title: Frank K. Edmondson

text: Edmondson syntyi Milwaukeessa, Wisconsinissa, ja kasvoi Indianan Seymourissa. Hän valmistui Indianan yliopistosta vuonna 1933 ja pääsi stipendillä Lowellin observatorioon Flagstaffiin, jossa hän toimi vuoteen 1935 Clyde Tombaughin avustajana. Valmistuttuaan Harvardin yliopistosta filosofian tohtoriksi 1937 hän palasi Indianan yliopistoon tähtitieteen osaston henkilökunnan jäsenenä.


title: Frank K. Edmondson

text: Edmondsonin varhaisiin saavutuksiin kuului niin kutsutun "Indianan asteroidiohjelman" avaaminen vuonna 1949. Hän oli myös mukana perustamassa AURAa ("Association of Universities for Research in Astronomy") ja toimi sen puheenjohtajana vuosina 1962–1965. Jäätyään eläkkeelle yliopistosta hän keskittyi kokoamaan AURAn ja Indianan yliopiston tähtitieteen osaston historioita.


title: Frank K. Edmondson

text: 30. maaliskuuta 1952 löydetty asteroidi 1761 Edmondson on nimetty Frank K. Edmondsonin mukaan.


title: Frank K. Edmondson

text: Frank K. Edmondson meni vuonna 1934 naimisiin kuuluisan tähtitieteilijä Henry Norris Russellin nuorimman tyttären Emma Margaret Russellin (1914–1999) kanssa. Avioliitosta syntyi kaksi lasta.


title: Jokeripokeri

text: Jokeripokeri on Veikkauksen, aikaisemmin Raha-automaattiyhdistyksen (RAY) rahapeliautomaatti. Jokeripokeri kehitettiin vuonna 1986 valmistuneen Pokerin seuraajaksi. Pelistä on olemassa 50, 75 ja 100 euron päävoittoiset versiot. Pienin päävoitto on pelipisteissä, 75 euron versiota voi pelata anniskeluravintoloissa ja 100 euron versio on käytössä ainoastaan pelisaleissa. Täyspotti-pelisaleille varattu malli on yksi neljästä muusta Jokeripokeri-automaateista, joiden lisäksi peliä voi pelata myös Monipeli-, Monipeli²-, Pokeria- ja Täyspokeri-automaateissa. Ålands Penningautomatföreningenille (Paf) on lisäksi viety 40 euron ja kahta erilaista 200 euron päävoittoista versiota laivojen pelitoimintaa. Tuplauksen palautusprosentit ovat laivapeleissä 94,3396 % (ei punaisen seiskan sääntöä!) ja muissa 98,1132 %.


title: Jokeripokeri

text: Jokeripokeri 20:n tarkka palautusprosentti optimaalisella pelistrategialla maksimipanoksella on 90,1578 %. 20–80 sentin panoksella palautusprosentti on 89,3089 %. Jokeripokeri 40:n vastaavat palautusprosentit ovat 91,6171 % ja 90,7702 %. Palautusprosentit on laskettu ottaen huomioon RAY:n "vähintään 1 kortti on jätettävä käteen" -sääntö. Jokeripokeri 70:n palautusprosenttia 1 euron panoksella kahden jokerin bonuskierroksesta johtuen ei ole pystytty analysoimaan, mutta palautusprosentti 0,20–0,80 euron panoksella pelattaessa on 89,778 % (värisuora 20 × panos) tai 91,050 % (värisuora 40 × panos).


title: Jokeripokeri

text: Vuonna 2011 RAY lanseerasi Jokeripokerin myös Internetiin. Nettiversio poikkeaa fyysisestä Jokeripokeri -pelikoneesta pelipanosten osalta. Netissä Jokeripokerin maksimipanos on 2 euroa ja minimipanos 20 senttiä. Lisäksi nettiversiossa on mahdollista voittaa jokin RAY Jackpotin kolmesta ylimääräisestä voitosta. Jackpotin voitto on täysin satunnainen, eikä se riipu panoksen suuruudesta tai pelikierroksen tuloksesta.


title: Marta Eggerth

text: Marta Eggerth (17. huhtikuuta 1912 Budapest, Itävalta-Unkari – 26. joulukuuta 2013 Rye, New York) oli unkarilaissyntyinen, Yhdysvaltain kansalaisuuden saanut laulaja ja näyttelijä. Hän aloitti laulamisen 11-vuotiaana ja sai menestystä jo nuorena, mutta joutui vuonna 1938 pakenemaan miehensä, kollega Jan Kiepuran kanssa Euroopasta (molemmilla oli juutalaiset äidit).


title: Marta Eggerth

text: Eggerth teki Yhdysvaltoihin asetuttuaan useita rooleja Metro-Goldwyn-Mayerille. Kun sopimusta ei uusittu, hän muutti Kiepuran kanssa New Yorkiin ja kasvatti kaksi poikaa. Hänen elokuviinsa kuuluvat "Zauber" (1937), "Sittenkin sankari" (1942) ja "Tässä tulen minä!" (1943).


title: Marta Eggerth

text: Eggerth oli näyttelijänä aktiivinen pääosin 1930- ja 1950-lukujen välisenä aikana. Hän oli Yhdysvaltain kansalainen 1950-luvulta ja jäi leskeksi 1966. Hän oli tunnettu operetin puolestapuhuja ja asui New Yorkin Ryessa. Hän piti konsertteja vielä 2000-luvulla.


title: Historiallinen tanssi

text: Historialliset tanssit on nimike laajalle joukolle erilaisia historian aikana syntyneitä tanssimuotoja sellaisina kuin niitä nykyään tanssitaan. Niistä nuorimmista on saatavilla hyvinkin tarkkaa tietoa, mutta vanhimmista tieto joudutaan keräämään erilaisista säilyneistä muistiinpanoista ja aikakausien tanssioppaista. Historiallisia tansseja voidaan esittää näytöksissä tai harrastaa osana tanssin, musiikin tai historian tutkimusta.


title: Historiallinen tanssi

text: Eri aikakausien tanssimuotoihin on vaikuttanut niin ajankohdan kulttuurinen kuin esimerkiksi musiikissa tapahtunut kehitys. Liikekieleen on vaikuttanut käytetty vaatetus (kenkämalli, korsetti, laahukset, päähineet ym.) ja myös tanssitila. Esimerkiksi ulkona tanssitut tanssit saattoivat kierrellä puiden ympärillä ja sisätilan tasainen lattiapinta mahdollisti tarkemmat jalkaterän liikkeet.


title: Historiallinen tanssi

text: Seuraavassa käsitellään lähinnä länsimaisia seuratansseja. Tästä kehityslinjasta on irtautunut esimerkiksi baletti omaksi lajikseen.


title: Historiallinen tanssi

text: Historialliset tanssit voidaan jakaa seuraavasti:Keskiajan tansseista ei ole yleisesti ole jäänyt niin paljoa tietoa, että ne voitaisiin nykyään tarkasti ennallistaa. Parhaimpiin lähteisiin keskiaikaisesta tanssikulttuurista lukeutuu Johannes de Grocheion Pariisissa noin vuonna 1300 laatima "De musica". Keskiajan suosituimpia tansseja olivat carole ja rondo, sillä niihin viitataan ajan kuvataiteissa kuin kirjallisissakin lähteissä kaikista eniten. Molemmat tansseista olivat laulutansseja ja tanssijat olivat piirimuodostelmassa, joskin carolessa muoto oli vapaampi vaihdellen piiristä ketjuun. Rondossa piiri tanssi ympyrää ja suunta vaihtui aina uuden säkeistön alkaessa. Grocheion mukaan rondoa tanssittiin kaikissa juhlatilaisuuksissa.


title: Historiallinen tanssi

text: Muita aikakauden tansseja olivat:"Farandoleen" pohjautuu myöhempien tanssien tilankäyttö, kun taas niiden askeleet ovat "rondeausta" (myös nimellä "branle"). Varhaisimpia tansseja tanssittiin usein ulkona. Aikakauden tanssien liikekielestä ei ole tarkempaa tietoa, koska kirjallista aineistoa ei ole juurikaan säilynyt. "Estampiessa" (1100-luvulta) tapahtui musiikillinen muutos, sillä se muodosti suljetun kokonaisuuden, jolla oli alku, keskiosa ja loppu. Siinä myös esiintymissuunta muuttui kohti yleisöä (talon isäntiä).


title: Historiallinen tanssi

text: Renessanssin ajalta on säilynyt joitakin tanssioppaita muun muassa Thoinot Arbeaun ("Orchésographie") ja Fabritio Caroson kirjoittamat. Siksi renessanssin tansseja on mahdollista ennallistaa hieman tarkemmin kuin keskiaikaisia tansseja. Aikakauden tansseja ovat:1400-luvun Italiassa tanssialusta vaihtui tasaiseksi marmorilattiaksi, jolloin jalkaterän käyttöön tuli uudenlaista tarkkuutta. Tanssiaskeleissa käytettiin päkiän päällä tapahtuvia nousuja ja laskeutumisia, joiden joustavuutta kutsuttiin "aiereksi" ja itse nousuliikettä ja laskeutumista "movimentoksi". Niihin liitettiin hartioista tapahtuva pieni vartalon kiertoliike ("maniera"). Italiassa tanssit jaettiin kahteen ryhmään: "danza" tapahtui samassa rytmissä ja "ballossa" rytmejä oli useampia. 1400-luvun Italiassa oli käytössä neljä päärytmiä: "bassa danza", "quadinaria", "salterello" ja "piva". Näistä bassa danza oli hitain ja piva nopein. Ballossa piti olla niistä vähintään kaksi, mutta usein käytettiin jopa kaikkia neljää. Italialainen Domenico di Ferrara määrittelee hyvän tanssitaidon edellytyksiksi kolme osa-aluetta: "misura", "memoria" ja "compartimento di terrano". Misura on renessanssin ajattelulle tärkeä suhteellisuus tai sopusuhtaisuus. Memoria tarkoittaa yksinkertaisen askelten ja kuvioiden muistamisen lisäksi myös tanssin kokonaisuuden hahmottamista. Compartimento di terrano on oman liikkumisen suhteuttamista käytettävissä olevaan tilaan.


title: Historiallinen tanssi

text: Varhaisen renessanssin tanssien perusmuodot olivat ketjutanssi, kulkuetanssi, kahden tanssi ("danse à deux") ja kuviotanssi. Askeleet olivat yksinkertaisia ja käsiliikkeitä ei määritelty erityisesti, vaan ne myötäilivät tanssia luontevasti. Erityistä tunneilmaisua tai miimiä ei niihin sisältynyt, vaan ne olivat ”puhdasta tanssia”.


title: Historiallinen tanssi

text: Barokkiin ajoittuu John Playfordin kirja "The Dancing Master", jossa esitellään englantilaisia maalaistansseja. Sen ensimmäinen painos ilmestyi 1651 ja sitä seurasi vielä 17 muuta laitosta, joista viimeinen on vuodelta 1726. Oppaissa tansseihin annetaan sävelmiä, mutta itse tansseja kuvaillaan summittaisesti. Ohjeet on ilmeisesti suunnattu jo tanssit osaaville.


title: Historiallinen tanssi

text:
Yleensä barokkitansseiksi käsitetään Ranskan hovissa 1600-luvulla tanssitut tanssimuodot. Näitä ovat:Ranskalaisia tanssityylejä tanssittiin myös Englannissa, mutta siellä kehitettiin omakin tyyli:1800-luvun alussa naisten vaatemuoti suosi kevyttä ja tanssiin tuli lisää vauhtia ja hyppyjä.Vuonna 1844 vallitsi varsinainen polkkavillitys ja kaikki ”tärkeät” ihmiset tanssivat eli tanssi oli olennainen osa yhteisöllistä elämää. Naisten vaatetuksessa käytettiin vannehameita, joihin kaikki kääntyvät tanssit sopivat hyvin.1800-luvun lopulla tanssi-into laantui ja tanssimestarit yrittivät keksiä asemansa säilyttämiseksi yhä monimutkaisempia tansseja. Turnyyri korvasi vannehameet. Ragtime-musiikki alkoi soluttautua tanssimusiikkiin.
1920-luvulla nuori sukupolvi, jonka ei enää tarvinnut mennä heti töihin perheen elättämiseksi, nousi esiin ja syntyi energisiä nuorten tansseja.Mustan kulttuurin vaikutteet ja swing-musiikki tulivat myös valkoisen väestönosan tansseihin.Muun muassa lindy hop ja steppi olivat pohjana jazztanssille.


title: Alicia Silverstone

text: Alicia Silverstone (s. 4. lokakuuta 1976 San Francisco, Yhdysvallat) on yhdysvaltalainen näyttelijä ja entinen malli. Hän tuli kuuluisaksi esiintymisistään Aerosmithin musiikkivideoilla ja näytteli myöhemmin elokuvissa, kuten "Clueless" ja "Batman & Robin".


title: Alicia Silverstone

text: Alicia Silverstone on ollut kasvissyöjä vuodesta 1998. Vuonna 2004 hän voitti PETAn äänestyksessä "Maailman seksikkäimmän kasvissyöjän" tittelin.


title: Saksan kansallisdemokraattinen puolue

text: Saksan kansallisdemokraattinen puolue - kansanunioni (, lyh. NPD) on puolue Saksassa. Se perustettiin 1964 Saksan valtakunnanpuolueen () seuraajaksi. Vuoden 1999 turvallisuuspalvelun raportin mukaan NPD:n ideologia on lähellä kansallissosialismia ja siihen kuuluu aggressiivinen rasistinen viha ulkomaalaisia kohtaan.


title: Saksan kansallisdemokraattinen puolue

text: 1. tammikuuta 2011 Saksan kansallisdemokraattinen puolue yhdistyi Saksan kansanunionin (, lyh. DVU) kanssa. Samalla puolueen viralliseksi nimeksi päätettiin ottaa Saksan kansallisdemokraattinen puolue - kansanunioni.


title: Saksan kansallisdemokraattinen puolue

text: 1960-luvulla tehtiin useita yrityksiä julistaa NPD kansallissosialistisen puolueen seuraajaksi ja kieltää se Länsi-Saksan lain perusteella. Viimeisin yritys kieltää puolue tapahtui elokuun 2000 äärioikeiston väkivalta-aallon jälkeen. Yritys epäonnistui korkeimman oikeuden hylätessä päätöksen, sillä monet puolueen kansallisista ja aluejohtajista olivat Saksan kotimaan tiedustelupalvelun agentteja. Tämä herätti epäilyjä, että he toimivat provokaattoreina.


title: Saksan kansallisdemokraattinen puolue

text: Puolue ei ole ikinä saanut yli 5 % äänistä saadakseen edustajia liittovaltion parlamenttiin, mutta se on ollut edustettuna osavaltioparlamenteissa. Vuoden 2004 vaaleissa se sai 9,2 % äänistä ja 12 edustajaa Saksin osavaltiossa. Sillä on edustajia myös Brandenburgissa. Mecklenburg-Vorpommernin osavaltiovaaleissa 17. syyskuuta NPD sai 7,3 % äänistä.


title: Saksan kansallisdemokraattinen puolue

text: Vuoden 2005 liittovaltion vaaleissa vaaleissa NPD sai 1,6 % äänistä.


title: Hengitysliitto

text: Hengitysliitto on sosiaali- ja terveysalan järjestö, jonka tehtävänä on edistää hengitysterveyttä ja hengityssairaan hyvää elämää, jotta meidän kaikkien olisi helpompi hengittää.


title: Hengitysliitto

text: Hengitysterveyden edistäminen merkitsee erityisesti hyvän hengitys- ja sisäilmaan liittyvien asioiden nostamista esille sekä liikunnan, terveellisten elämäntapojen ja savuttomuuden puolesta puhumista.


title: Hengitysliitto

text: Hengityssairaiden hyvää elämää edistetään tuottamalla tietoa ja ottamalla kantaa sairastuneiden palveluihin ja hyvään hoitoon. Tavoitteena on, että hengityssairaat ja heidän läheisensä voivat elää tasavertaista ja aktiivista elämää, osallistua yhteiskuntaan sekä tukea toisiaan toimimalla vapaaehtoisina, vertaisina ja kokemustoimijoina.


title: Hengitysliitto

text: Hengitysliitto tuottaa hengitysterveydestä ja -sairauksista kiinnostuneille sekä myös sosiaali- ja terveydenhoitoalan ammattilaisille suunnattua materiaalia, kuten Hengityskanava-uutiskirjettä.


title: Hengitysliitto

text: Hengitysliittoon kuuluu noin 30 000 jäsentä, 85 paikallista hengitysyhdistystä ja 2 valtakunnallista yhdistystä.


title: Hengitysliitto

text: Hengitysliiton järjestötoiminnan tarkoituksena on edistää hengitysterveyttä ja hengityssairaan hyvää elämää.


title: Hengitysliitto

text: Liiton järjestötoiminnan kivijalka on eri puolilla Suomea toimivat paikallisyhdistykset.


title: Hengitysliitto

text: Henkilöjäsenistä noin puolet on astmaatikkoja ja heidän huoltajiaan tai perheenjäseniään. Jäseninä on myös uniapneaa, keuhkoahtaumaa, allergista nuhaa, tuberkuloosia, sisäilmasta sairastuneita ja muita hengityssairauksia sairastavia, heidän perheenjäseniään sekä kannatusjäseniä.


title: Hengitysliitto

text: Hengitysliiton juuret ovat 1940-luvun tuberkuloosiparantoloissa. Tuberkuloosipotilaiden Liittona toimintansa aloittanut järjestö on 75-vuotisen taipaleensa aikana kehittynyt nykyaikaiseksi sosiaali- ja terveysjärjestöksi.


title: Hengitysliitto

text: Suomessa 1940-luvulla tuberkuloosi oli yleinen tarttuva sairaus, johon liittyi paljon pelkoja. Sairastuneita hoidettiin laitoksissa, usein kaukana kotoa ja hyvin pitkiä aikoja. Toimeentulo saattoi vaarantua kokonaisilla perheillä, jos yksi tai useampi sairastui. Parantuneidenkin pelättiin levittävän sairautta eteenpäin, joten sairaalajakson jälkeen oli vaikea löytää opiskelu- ja työmahdollisuuksia. Hengitysliiton juuret juontavat vuoteen 1941 tuberkuloosiparantolaan Kiljavannummelle, jossa perustettiin Tuberkuloosipotilaitten Liitto − Tuberkulospatienternas Förbund r.y.


title: Hengitysliitto

text: Tuberkuloosin parantolahoito turvattiin vuonna 1948 tuberkuloosilailla, mutta tutkimusten mukaan sairastuneiden oli edelleen vaikea työllistyä. Tarvittiin väyliä työllistyä, joten liitto aloitti toimintansa ammatillisen koulutuksen ja ammatillisen kuntoutuksen jatkeena. Suojatyötoiminta oli monitahoista ja joustavaa, kokeiluun ja muutokseen sopivaa toimintaa.


title: Hengitysliitto

text: Todellinen käännekohta tuberkuloosin hoidossa tapahtui 1950-luvulla, kun uudet lääkkeet streptomysiini ja para-aminosalisyylihappo ja isoniatsidi korvasivat aiemmat hoitomenetelmät.


title: Hengitysliitto

text: Hoikan opisto aloitti toimintansa syksyllä 1952. Työohjelmassa olivat mm. yhteiskuntaoppi, historia, maantieto, äidinkieli, kasvatusoppi, uskonto, luonnontieto, erilaiset käsityöt ja askartelut. Hoikan opisto ehti myös olla osa Hoikan koulutus- ja kuntoutuskeskusta.


title: Hengitysliitto

text: Merikosken ammattioppilaitoksen ensimmäinen lukuvuosi alkoi 7.10.1957. Koulussa toimi 2-vuotinen toimistopiirtäjälinja, 2-vuotinen korjausmieslinja ja 1-vuotinen toimistotyöntekijän linja. Paikka tunnettiin myös nimellä Merikosken ammatillinen koulutuskeskus.


title: Hengitysliitto

text: Liiton jäsenmäärä kasvoi 30 000 henkilöön ja sisäinen jäsenlehti Silmu näki päivänvalon 1961. Liiton nimi uudistettiin vuonna 1969 Tuberkuloosi- ja Keuhkovammaisten Liitto - Tuberkulos- on Lunghandikappades Förbund r.y.


title: Hengitysliitto

text: Pioneerihenki jatkui vuonna 1965: Merikosken työklinikka oli yksi Suomen ensimmäisistä työklinikoista.


title: Hengitysliitto

text: 1970-luvulle tultaessa Suomessa sairastui tuberkuloosiin vielä vuosittain yli 5000 henkilöä. Määrä oli kuitenkin onneksi vähenemään päin. Liperin ammattioppilaitoksen yhteyteen perustettiin vuonna 1973 fysikaalinen kuntouttamislaitos, joka tunnettiin pian nimellä Kaprakan kuntoutuspalvelukeskus.


title: Hengitysliitto

text: Liiton nimi tiivistettiin vuonna 1975 muotoon Keuhkovammaliitto r.y. - Lungskadeförbundet r.f. Liitossa alettiin myös tehdä suunnitelmia Anttolanhovin kuntoutuslaitoksen perustamiseksi. Hoikan fysikaalinen hoitolaitos aloitti toimintana vuonna 1977. Toiminta jatkui vuoteen 2009 saakka nimellä Hoikan koulutus- ja kuntoutuskeskus.


title: Hengitysliitto

text: Työkeskusten tarve ja suosio kasvoivat vuosikymmenten aikana. Vuonna 1975 niiden määrä oli suurimmillaan eli työkeskuksia oli 12 ympäri Suomen.


title: Hengitysliitto

text: Uusia päämääriä lähdettiin asettamaan 1977 kun kampanjointi puhtaan ilman puolesta alkoi. Lakiesitys ilmansuojelulaista annettiin eduskunnalle vuonna 1981. Jäsenmäärä jatkoi kasvuaan, vuonna 1984 mukana oli yli 40 000 jäsentä 81 yhdistyksessä.


title: Hengitysliitto

text: Vuonna 1981 liitto aloitti kuntoutuspalveluiden tarjoamisen Anttolanhovin kuntoutus- ja tutkimuskeskuksessa, johon kuului myös hotelli-ravintola Anttolanhovi. 1984 aloitettiin savuttomuuden puolesta työskentely kampanjalla ”Päivä ilman tupakkaa”.


title: Hengitysliitto

text: Vuonna 1987 perustettiin Merikosken kuntoutuskeskus. Toiminta laajeni ja vuonna 1989 työklinikan ja kuntoutuslaitoksen toiminta yhdistettiin. 1990-luvulla liiton kuntoutuspalveluita tarjottiin 4 kuntoutus- ja tutkimuslaitoksessa: Merikoskella (Oulu), Kaprakassa (Liperi), Anttolanhovissa (Anttola) ja Hoikalla (Karkku). Liitosta tuli monipuolinen ja johtava palveluntuottaja työssä ja työhön kuntoutuksen saralla. 1990-luvulla liitto oli myös suurin kuntoutuspalveluiden tuottaja Suomessa.


title: Hengitysliitto

text: 2000-luvulla oli jälleen uudistumisen aika, liiton nimi vaihtui muotoon Hengitysliitto Heli ry - Andningsförbundet Heli rf. ja lehdestä tuli Hyvä Hengitys, vuodesta 2010 alkaen tänä päivänäkin ilmestyvä Hengitys-lehti.


title: Hengitysliitto

text: Merikosken ja Kaprakan ammatilliset koulutuskeskukset sekä Hoikan opisto yhdistyivät vuonna 2007 Ammattiopisto Luoviksi. Samana vuonna Merikosken kuntoutus- ja tutkimuskeskus alkoivat toimia uudella nimellä Verve.


title: Hengitysliitto

text: Vuonna 2010 Anttolanhovista ja Kaprakasta tuli osa Verveä.


title: Hengitysliitto

text: Vuonna 2012 liiton nimi päivitettiin ytimekkääksi: Hengitysliitto ry. Tällä hetkellä liittoon kuuluu 87 yhdistystä, joista 2 toimii valtakunnallisesti. Jäsenmäärä on noin 30 000 henkeä. Lähes puolet heistä sairastaa astmaa, muita suuria sairausryhmiä ovat uniapnea ja keuhkoahtaumatauti. Lisäksi jäsenistössä on harvinaisia hengityssairauksia sairastavia sekä sisäilmasta sairastuneita. Tuberkuloosia sairastaneita on edelleen mukana. Hengitysliiton jäsenistä noin 20 prosentilla ei ole hengityssairautta, mukaan voi tulla myös hengityssairaiden läheiset sekä hengitysterveydestä kiinnostuneet.


title: Hengitysliitto

text: Viime vuosina liitto on keskittynyt yhä enemmän järjestötoimintaan, osaamisen kehittämiseen ja yhteiskuntavastuulliseen liiketoimintaan työkeskuksissa. Vuonna 2015 myytiin Verve ja sen kuntoutustoiminta, vuonna 2017 Anttolanhovin kiinteistöt ja liiketoiminnat.


title: Hengitysliitto

text: Tällä hetkellä Hengitysliittoon kuuluu ammatillinen erityisoppilaitos Luovi, 2 kuntoutumiseen ja työllistämiseen erikoistunutta työkeskusta Sytyke ja Kovak Oy, 1 sosiaalinen yritys Lovak sekä hotelli-ravintolatoimintaan erikoistunut TaitoReitti Oy (Lasaretti). Rakennusterveyden asiantuntija Suomen Sisäilmakeskus Oy on 30.10.2017 myynyt liiketoimintansa Rambol Finland Oy:lle. Lue lisää.


title: Hengitysliitto

text: Kyky uudistua muuttuvan toimintaympäristön mukana on vienyt Hengitysliittoa eteenpäin yli 75 vuotta. Tulevaisuus on täynnä mahdollisuuksia ja perinteet velvoittavat. Liitto jatkaa edelläkävijänä ja aktiivisena yhteiskunnallisena keskustelijana. Tuberkuloosia tärkeämmiksi teemoiksi nousevat jokaisen oikeus hyvään hengitysilmaan – olipa kyse sitten sisä- tai ulkoilmasta.


title: Saksan kansallisdemokraattinen puolue (DDR)

text: Saksan kansallisdemokraattinen puolue (, lyh. NDPD) oli Saksan demokraattisessa tasavallassa (DDR) toiminut "blokkipuolue", joka tuki Saksan sosialistista yhtenäisyyspuoluetta (SED) valtion hallitsemisessa. Puolueelle ei muodostunut itsenäistä poliittista linjaa, vaan se profiloitui SED:n tukipuolueena.


text: NDPD perustettiin 25. toukokuuta 1948. Toisin kuin Saksan liberaalidemokraattinen puolue ja itäinen Saksan kristillisdemokraattinen unioni, NDPD ei syntynyt vapaan kansalaistoiminnan aloitteesta, vaan aloite puolueen perustamiseksi tuli Sosialistiselta yhtenäisyyspuolueelta. Neuvostoliiton sotilashallinto Saksassa (SMAD) hyväksyi uuden puolueen säännöt 16. elokuuta 1948. Puolueen tunnuslause, jonka Neuvostoliiton sotilasviranomaiset olivat hyväksyneet, kuului "Demokratian puolesta, marxilaisuutta vastaan". Lauseen tarkoituksena oli luoda mielikuva itsenäisesti toimivasta oppositiopuolueesta, jota NDPD ei kuitenkaan missään vaiheessa ollut.


text: NDPD: puolueohjelma oli laadittu siten, että se puhuttelisi entisiä natsipuolueen rivijäseniä, Wehrmachtin rintamasotilaita, kansallismielisiä konservatiiveja sekä keskiluokkaan kuuluvia käsityöläisiä ja virkamiehiä. Tarkoituksena oli luoda puolue, joka antaisi mainituille ryhmille mahdollisuuden rajattuun ja kontrolloituun poliittiseen toimintaan sekä ohjaisi heidät samalla DDR:ää tukeviksi kansalaisiksi. Eräs puoleen perustamisen tarkoituksista oli myös heikentää liberaalidemokraattien asemaa; heihin olivat liittyneet useat konservatiiviset ja kansallismieliset kansalaiset. Puolueen ensimmäisenä puheenjohtajana (vuodesta 1948 vuoteen 1972) toimi entinen kommunisti Lothar Bolz, joka oli elänyt toisen maailmansodan aikana pakolaisena Moskovassa. On arveltu, että Bolzin lisäksi myös useat muut puolueen johtajista olivat tosiasiassa puolueeseen solutettuja kommunisteja, jotka ohjasivat puolueen kurssia haluttuun suuntaan ja tarkkailivat samalla puolueväen mielipiteitä.


text: Puolueohjelmassaan NDPD vaati keskiluokan säilyttämistä ja sen toimeentulon edistämistä, entisen virkamieskunnan etujen turvaamista, Kansallissosialistisen puolueen rivijäsenten ja Wehrmachtin sotilaiden ja upseerien syrjinnän lopettamista, täydellistä maareformia ja suuryritysten kansallistamista. Viimeksi mainitut vaatimukset edistivät valtion sosialisointia, mutta samalla niillä oli liittymäkohtia myös kansallissosialistien puolueohjelmaan. Kansallismielisesti ajattelevat keskiluokan jäsenet muodostivat puolueen jäsenistön enemmistön, toinen tärkeä ryhmä olivat sotavankeudesta palanneet. Puolue järjestettiin Sosialistisen yhtenäisyyspuolueen esikuvan mukaan demokraattisen sentralismin periaatteiden mukaisesti. Puolueen ylin päättävä elin oli joka viides vuosi kokoontuva puoluekokous, joka valitsi puoluehallituksen. Sihteeristö hoiti juoksevat asiat.


text: NDPD:lla oli Kansankamarissa 52 edustajaa. Sillä oli myös edustaja DDR:n valtioneuvostossa ja varaedustaja ministerineuvostossa. Puolueen pää-äänenkannattaja oli National-Zeitung.


text: DDR:n hajotessa NDPD:llä oli vielä noin 110 000 jäsentä. Jäsenistö jakautui noin 3 000 paikalliseen "perusyksikköön" eli puolueen paikallisjärjestöön. Puolueen pitkäaikainen puheenjohtaja oli professori Heinrich Homann, joka valittiin 1952 varapuheenjohtajaksi ja 1972 puheenjohtajaksi.


text: 7. joulukuuta 1989 NDPD erosi "demokraattisesta blokista" ja päätti ryhtyä ajamaan itsenäistä politiikkaa. Uudeksi puheenjohtajaksi valittiin Wolfgang Glaeser. Ensimmäisissä vapaissa kansankamarivaaleissa 18. maaliskuuta 1990 NDPD sai vain 0,39 % äänistä ja kaksi kansanedustajaa. Vaalikampanjassaan puolue kannatti sosiaalista markkinataloutta sekä Saksojen asteittaista yhdistymistä talous- ja valuuttaunionin kautta.


text: Puolueen yritykset tehdä yhteistyötä muiden ryhmittymien kanssa jäivät tuloksettomiksi. Puolue lopetti toimintansa 12. elokuuta 1990 hajottaen organisaationsa. Suurin osa jäsenistä olleista liittyi Vapaaseen demokraattiseen puolueeseen.


title: D.M.C.

text: Darryl Matthews McDaniels (s. 31. toukokuuta 1964), paremmin tunnettu taiteilijanimellään D.M.C., on yhdysvaltalainen hip hop -muusikko. Hän on yksi hip hop -kulttuurin pioneereista ja Run-D.M.C. -yhtyeen perustajajäsen.


title: D.M.C.

text: McDaniels syntyi Harlemissa New Yorkissa mutta kasvoi Hollisissa Queensissa. Nuorena hän kiinnostui hip hopista kuunneltuaan Grandmaster Flash & the Furious Fiven musiikkia. Vuonna 1978 McDaniels ryhtyi DJ:ksi vanhempiensa kellarissa ja käytti levysoittimia ja miksauspöytää, jonka sai isoveljeltään Alfordilta. Tällöin hän esiintyi nimellä ”Grandmaster Get High”.


title: D.M.C.

text: Myöhemmin samana vuonna McDaniels myi omat DJ-varusteensa, kun hänen kaverinsa Joseph ”Run” Simmons hankki itselleen DJ-varusteet. Kun paikallinen DJ Jam Master Jay liittyi joukkoon, Run rohkaisi McDanielsin räppäämään DJ:nä toimimisen sijasta. Vähitellen McDaniels valitsi räppäämisen mixtapeille ja otti käyttöön taiteilijanimen ”Easy D”. Vuonna 1981 hän vaihtoi ”Easy D”:n nimeen ”DMcD”, jolla hän allekirjoitti työnsä koulussa. Sitten lyhensi nimensä ”D.M.C.”:ksi. Vuorotellen D.M.C. tarkoitti sanoja ”Devastating Mic Controller” tai hänen lapsuuden lempinimeään ”Darryl Mac”. Kolmikko perusti Run-D.M.C. -ryhmän.


title: D.M.C.

text: Vuonna 1984 Run-D.M.C julkaisi debyyttialbuminsa joka nimettiin ryhmän mukaan.


title: D.M.C.

text: Vuonna 1997 McDaniels alkoi vaipua syvään masennukseen. Hän tuli todella onnettomaksi vaivalloisen, rutiininomaisen kiertelyn ja esiintymisen takia. Hän vihasi olla erossa vaimostaan ja vastasyntyneestä pojastaan. Hän siirtyi alkoholiin ja huumeisiin helpottaakseen ongelmiaan. Hän sai juopon maineen Run-D.M.C.:ssä. McDaniels pidätettiin kaksi kertaa julkisesta juopottelusta ja rattijuopumuksesta. Kiertueen aikana McDaniels huomasi, että hänen äänensä alkoi pettää. Hänellä on myöhemmin havaittu kouristuksellinen ääntöhäiriö, joka aiheuttaa kouristuksia kurkunpäässä.


title: D.M.C.

text: McDaniels oli masentunut ja hänen päässään pyöri itsetuhoisia ajatuksia, kunnes hän kuuli radiossa Sarah McLachlanin kappaleen ”Angel”. Hän liikuttui siitä niin syvästi, että sai uutta voimaa jatkaa elämäänsä ja uraansa. Hän kiittää McLachlania ja hänen "Surfacing"-albumiaan elämänsä pelastamisesta. Hän sai uuden näkökulman elämään ja päätti kirjoittaa omaelämäkerran. McDanielsin tutustuessa lapsuusvuosiinsa hänen äitinsä Bannah paljasti totuuden, että hänet adoptoitiin kolmikuisena. Bannahin mukaan hänen oikea äitinsä oli Dominikaanisesta tasavallasta kotoisin oleva Bernada Lovelace. Hän sai myös tietää, että oli kotoisin Harlemista, Manhattanilta, eikä Hollisista, Queensista kuten hän oli aina luullut. Jo lapsena McDaniels oli huomannut, ettei näytä muilta perheensä jäseniltä. Uutiset innoittivat hän etsimään oikeaa äitiään. Hän alkoi työskennellä VH1:n kanssa hänestä kertovan dokumentin parissa. Hänen omaelämäkertansa "King Of Rock: Respect, Responsibility, and My Life with Run-DMC" julkaistiin vuonna 2001.


title: D.M.C.

text: Syyskuussa 2006 Darryl McDaniels palkittiin Angels in Adoption Award -palkinnolla työstään adoptiolapsien tukemiseksi. Hän perusti kesäleirin 170 lapselle. Kesken nauhoituksen McLachlan kertoi McDanielsille, että hänetkin on adoptoitu.


title: D.M.C.

text: McDaniels parhaillaan kirjoittaa täydennettyä omaelämäkertaa (koska "King Of Rock: Respect, Responsibility, and My Life with Run-DMC" oli kirjoitettu ennen kuin hän tiesi olevansa adoptoitu) ja toista sooloalbumiaan.


title: Joss Ackland

text: Sidney Edmond Jocelyn ”Joss” Ackland CBE (s. 29. helmikuuta 1928) on englantilainen näyttelijä, jolla oli uransa aikana yli 130 elokuvaroolia.


title: Joss Ackland

text: Ackland syntyi Lontoon North Kensingtonissa ja opiskeli Central School of Speech and Dramassa. Hän on esiintynyt myös televisiossa, muun muassa televisioelokuvassa "Shadowlands" (1985). Hänet nähdään myös Pet Shop Boysin elokuvassa "It Couldn't Happen Here" (1988) sekä ”Always on My Mind” -kappaleen musiikkivideolla.


title: Joss Ackland

text: Ackland ja hänen vaimonsa Rosemary olivat naimisissa 51 vuotta ennen kuin vaimo sairastui ja kuoli motoneuronitautiin vuonna 2002. Parilla oli seitsemän yhteistä lasta. Myös Rosemary oli näyttelijä. Vuoden 2001 haastattelussa BBC:lle Ackland myönsi joutuneensa tekemään joitakin ”kammottavia elokuvia” työnarkomanian johdosta.


title: Joss Ackland

text: Muutamia Acklandin elokuvia ovat "Kuninkaan miekkamies" (1975), "Salajuoni" (1988), "Tappava ase 2" (1989), "Billin ja Tedin maailma" (1991), "Kauneuden kohde" (1991) ja "Vuodet Picasson kanssa" (1996).


title: Ken Nelson (1911)

text: Ken Nelson (19. tammikuuta 1911 Caledonia, Minnesota – 6. tammikuuta 2008 Somis, Kalifornia) oli yhdysvaltalainen musiikkialan taustavaikuttaja. Hän toimi Capitol Recordsin country- ja westernosaston johtajana vuosina 1951–1971.


title: Ken Nelson (1911)

text: Nelson teki radiodebyyttinsä laulajana vuonna 1925. Teini-ikänsä vuosina hän vaikutti lukuisissa yhtyeissä ja teki muun muassa yhteistyötä Lee Gilletten kanssa. Gillette tutustutti Nelsonin Kaliforniaan, ja tämä sai jo pian merkittävän aseman yhdessä Yhdysvaltain tärkeimmistä levy-yhtiöistä. Hän vetäytyi 1976 ja kuoli Kaliforniassa hieman ennen kuin olisi täyttänyt 97 vuotta.


title: Ken Nelson (1911)

text: Nelsonin panosta countrymusiikkikulttuuriin hänen Capitol-vuosinaan pidetään niin merkittävänä, että hänelle myönnettiin vuonna 2001 paikka Country Music Hall of Famesta, jonka iäkkäin elossa oleva jäsen hän ennen kuolemaansa oli. Hän toimi tuottajana muiden muassa Merle Travisille, Hank Thompsonille, Jean Shepardille, Merle Haggardille, Roy Clarkille, Buck Owensille ja Freddie Hartille ja kiinnitti levy-yhtiöön useita arvostettuja muusikoita.


title: Taivalkosken kirkko

text: Nykyinen Taivalkosken kirkko on Taivalkosken seurakunnan toinen kirkko. Kirkon on suunnitellut arkkitehti Kauno Kallio vuonna 1932. Kirkon vihki elokuussa 1933 silloinen Oulun tuomiorovasti Juho Mannermaa. Hänestä tuli myöhemmin Oulun hiippakunnan piispa. Tyyliltään uusklassisessa kirkossa on noin 400 istumapaikkaa.


title: Taivalkosken kirkko

text: Kirkon alttaritaulun "Jeesus Getsemanessa" on maalannut taiteilija Väinö Tiger. Alttaritaulu on vuodelta 1934. Ensimmäiset Kangasalan urkutehtaan valmistamat urut saatiin vuonna 1938, nykyiset urut on valmistanut Tuomen urkutehdas vuonna 1990.


title: Taivalkosken kirkko

text: Taivalkoskesta muodostettiin vuonna 1843 Jokijärven rukoushuonekunta, joka oli osa isompaa Pudasjärven seurakuntaa. Arkkitehti Anders Fredrik Granstedtin suunnittelema kirkko valmistui 1848 Jokijärven kylään, joka sijaitsee nykyisestä kirkonkylästä parikymmentä kilometriä itään päin. Kuitenkin vain lähes kolmenkymmenen vuoden jälkeen kirkko päätettiin siirtää Taivalkosken kylään, josta siis tuli näin kunnan kirkonkylä. Kirkko siirrettiin uittamalla Iijokea pitkin kesällä 1877. Kirkko vihittiin rakennustöiden jälkeen uudelleen käyttöön uudella paikallaan juhannuksena 1880. Taivalkosken ensimmäinen kirkko paloi kivijalkaan saakka salamaniskun sytyttämänä 27. heinäkuuta 1925.


title: Carsten Jancker

text: Carsten Jancker (s. 28. elokuuta 1974 Grevesmühlen, Itä-Saksa) on saksalainen jalkapalloilija. Isokokoisen Janckerin pelipaikka oli hyökkääjä.


title: Carsten Jancker

text: Jancker debytoi Saksan Bundesliigassa FC Kölnin paidassa 1993. Vuonna 1995 hän siirtyi Itävaltaan Rapid Wieniin, jossa hän muun muassa teki seitsemän maalia Cup-voittajien cupissa ollen turnauksen paras maalintekijä. Jancker ehti edustaa Rapidia vain kauden verran ennen siirtymistään Bayern Müncheniin. Siellä hän voitti neljä kertaa Bundesliigan mestaruuden ja kerran Mestarien liigan. Jancker nousi Bayernin aikana myös maajoukkueeseen.


title: Carsten Jancker

text: Vuonna 2002 Jancker siirtyi Italian Serie A -seura Udineseen. Siellä hän floppasi kuitenkin pahasti tehden vain kaksi liigamaalia kahden kauden aikana. Vuonna 2004 Jancker palasi Saksaan Kaiserslauterniin. Seuran pudottua 1. Bundesliigasta Jancker siirtyi Kiinaan Shanghai Shenhuan joukkueeseen toukokuussa 2006. Saman vuoden lokakuussa hän kuitenkin jätti seuran siirtyen Itävallan Bundesliigan SV Mattersburgiin talven 2007 siirtoikkunassa.


title: Carsten Jancker

text: Maajoukkueessa Jancker debytoi lokakuussa 1998 Moldovaa vastaan. Hän edusti maataan vuoden 2000 EM-kilpailuissa sekä vuoden 2002 MM-kilpailuissa. Pian tuon turnauksen jälkeen Jancker kuitenkin putosi maajoukkueringistä. Hän pelasi 33 maaottelua ja teki niissä kymmenen maalia vuosina 1998–2002.


title: Koblenzin päärautatieasema

text: Koblenzin päärautatieasema (, lyh. "Koblenz Hbf") on päärautatieasema Koblenzin kaupungissa, Saksan Rheinland-Pfalzin osavaltiossa. Se on yksi rautatieliikenteen solmukohdista Rein–Mosel–Lahn-alueella. Asema avattiin 1. toukokuuta vuonna 1902 ja sen on suunnitellut rautatieasemiin erikoistunut arkkitehti Fritz Klingholz. Matkustajia seitsemän raidetta omaavalla asemalla on päivittäin noin 40 000.


title: Darjeeling Himalayan Railway

text: Darjeeling Himalayan Railway on Indian Railways -rautatieyhtiön kapearaiteinen rautatie Siligurista Darjeelingiin Länsi-Bengalin osavaltiossa, Intiassa.


title: Darjeeling Himalayan Railway

text: Rata on yhteensä 88,48 kilometriä pitkä ja sen varrella on päätepysäkkien lisäksi 11 rautatieasemaa, joista 2 258 metrin korkeudessa oleva Ghum on radan korkeimmalla ja maailman toiseksi korkeimmalla sijaitseva rautatieasema. Rautatie kulkee vuoristoisessa maastossa ja sille ovat tyypillisiä monet tiukat kurvit – 73 prosenttia koko radan pituudesta koostuukin mutkista.


title: Darjeeling Himalayan Railway

text: Darjeelingin rautatie valittiin Unescon maailmanperintöluetteloon vuonna 1999 toisena rautatienä Itävallan Semmeringin rautatien jälkeen. Nykyään Darjeelingin rautatie muodostaa maailmanperintökohteen yhdessä toisen Intian vuoristorautatien Nilgiri Mountain Railwayn kanssa.


title: Darjeeling Himalayan Railway

text: Normaalilevyinen rautatie Siliguriin Kalkutasta valmistui vuonna 1878. Himalajan juurella sijaitseva Siliguri oli yhdistetty Darjeelingiin tiellä, jota pitkin hevosten vetämät vaunut kulkivat. Teeteollisuus oli jo tuolloin noussut merkittäväksi tekijäksi Darjeelingin alueella ja tie ei olisi pystynyt selviämään kasvavasta liikenteestä.


title: Darjeeling Himalayan Railway

text: Eastern Bengal Railway Companyn asiamies Franlin Prestige lähestyi hallitusta ja ehdotti rautatien rakentamista Darjeelingiin. Ehdotus hyväksyttiin vuonna 1879, kun Bengalin varakuveröörin Ashley Edenin muodostama komitea oli antanut positiivisen mielipiteen asiasta. Rautatien rakennustyöt aloitettiin jo samana vuonna. Noin 51 kilometrin pituinen osuus Siligurista Kurseongiin avattiin 23. elokuuta 1880 ja koko radan viralliset avajaiset olivat 4. heinäkuuta 1881. Myöhemmin rataan on tehty monia muutoksia sen kaltevuuden helpottamiseksi.


title: Darjeeling Himalayan Railway

text: Luonnonmullistuksista, kuten vuoden 1897 maanjäristyksestä ja vuoden 1899 sykloonista, huolimatta Darjeelingin rautatie jatkoi kehittymistään uusilla radan laajennuksilla ja matkustaja- sekä rahtimäärät kasvoivat jatkuvasti. Myöhemmin bussiliikenteestä tuli kuitenkin vakavasti otettava kilpailija rautatielle. Toisen maailmansodan aikana rautatie oli merkittävä sotilaiden ja varusteiden kuljettamisessa Darjeelingin ja Ghumin ympäristöön.


title: Darjeeling Himalayan Railway

text: Intian itsenäistymisen jälkeen rautatie sulautettiin Indian Railwaysiin. Vuonna 1962 rataa pidennettiin kuudella kilometrillä New Jalpaiguriin, jossa se yhdistettiin uuteen leveäraiteiseen rautatiehen.


title: Saksan Grand Prix 1996

text: Saksan Grand Prix 1996 oli Formula 1 -sarjan historian 592. osakilpailu, joka ajettiin Hockenheimringilla 28. heinäkuuta 1996. Kilpailun voitti Damon Hill ja samalla vankisti johtoaan kuljettajien MM-sarjassa, kun lähin uhkaaja Jacques Villeneuve jäi kolmanneksi.


title: Saksan Grand Prix 1996

text: Kilpailu oli Renault'n juhlaa, kun moottoreilla ajettiin kolmoisvoittoon. Neloisvoittonkin olisi ollut mahdollisuus, mutta kilpailua johtaneen Gerhard Bergerin Benettonin auton moottori rikkoontui vain kolme kierrosta ennen maalia.


title: Ekchuah

text: Ekchuah ("musta sotapäällikkö") oli mayojen mytologiassa raivokas ja väkivaltainen sodan jumala ja taistelussa kaatuneiden jumala. Hän oli myös kauppiaiden jumala, joka kantoi kauppasäkkiä mukanaan. Kuvissa hänet esitettiin tummaihoisena miehenä, jolla oli lerppuva alahuuli ja pitkä skorpionin häntä.


title: FC Red Bull Salzburg

text: FC Red Bull Salzburg on itävaltalainen jalkapalloseura Salzburgista. SV Casino Salzburgina seura voitti kolme Itävallan mestaruutta ja selviytyi UEFA Cupin loppuotteluun 1993–1994. Salzburg hävisi finaalissa italialaisseura Internazionale Milanolle yhteismaalein 0–2.


title: FC Red Bull Salzburg

text: Seura perustettiin vuonna 1933 nimellä SV Austria Salzburg. 45 vuotta myöhemmin nimeksi vaihtui SV Casino Salzburg ja vuonna 1997 SV Wüstenrot Salzburg.


title: FC Red Bull Salzburg

text: Vuonna 2005 energiajuomayhtiö Red Bull osti seuran ja vaihtoi nimen muotoon FC Red Bull Salzburg.


title: FC Red Bull Salzburg

text: Kesäkuuhun 2017 mennessä Red Bull luopui muodollisesti omistuksestaan, koska Euroopan jalkapalloliitto Uefa kielsi kahden saman omistajan seuran osallistumisen Mestarien liigaan yhtäaikaisesti. Energiajuomayhtiö päätti muuttaa rooliaan nimellisesti sponsoriksi, sillä se halusi mahdollistaa saksalaisseura RB Leipzigin osallistumisen turnaukseen. Jos Red Bull olisi jatkanut Salzburgin omistajana, Leipzig olisi joutunut luovuttamaan Mestarien liigan paikkansa Salzburgille Itävallan mestarina.


title: Sinikurkkumaluri

text: Sinikurkkumaluri ("Malurus cyaneus") on australialainen malurien heimoon kuuluva varpuslintu.


title: Sinikurkkumaluri

text: Linnun pituus on 13–14 cm ja paino noin 10 g. Juhlapukuinen koiras on huomiota herättävän värikäs: päässä ja yläselässä on turkoosia, rinnassa ja pyrstössä kirkkaan tummansinistä ja mustaa, vatsa on valkoinen ja siivet ruskeat. Naaras on päältä ruskea ja alapuolelta likaisen valkoinen. Nokka on hiukan alaspäin käyrä ja pitkä pyrstö sojottaa usein pystyssä. Koiraan nokka on musta kaikissa puvuissa, naaraan ruskea. Liikkuvat usein pienissä parvissa.


title: Sinikurkkumaluri

text: Australian kaakkoisosat ja Tasmania. Laji on monin paikoin hyvin runsas ja kanta on elinvoimainen.


title: Sinikurkkumaluri

text: Vaatimaton elinympäristönsä suhteen, sillä lajille kelpaavat kaikenlaiset matalakasvuiset pensaikot ja tiheiköt niin autiomaassa kuin puutarhoissa.


title: Sinikurkkumaluri

text:
Soidinaikana koiras voi keräillä keltaisia lehtiä ja esitellä niitä naaraalle. Laji on moniavioinen. Niin koiraalla kuin naaraalla voi olla useita parittelukumppaneita.
Kupolimainen, ruohoista kudottu pesä on matalalla heinikossa tai pensaassa. Kulkuaukko on pesän yläosan sivulla. Munia on 3 tai 4. Pesyeitä on kauden aikana 3 tai 4. Aikaisten pesyeiden varttuneet poikaset auttavat emoja seuraavien pesyeiden hoidossa.


title: Sinikurkkumaluri

text: Pienet selkärangattomat.


title: Trevor Bentham

text: Trevor Bentham (s. 1943) on englantilainen elokuvakäsikirjoittaja, jonka tunnetuimpiin töihin kuuluu muun muassa H. E. Batesin romaaniin perustuva "Kuukausi järvellä" ("A Month by the Lake", 1995). Bentham on avoimesti homoseksuaali ja eli 22 vuotta kuuluisan näyttelijä sir Nigel Hawthornen kanssa. Hawthorne kuoli vuonna 2001.


title: Trevor Bentham

text: Bentham kuuli vuonna 1997 potevansa äidin puolelta perimäänsä lihasdystrofiaa.


title: Väestönsuojelu

text: Väestönsuojelulla ("lyh. VSS tai vss") tarkoitetaan ihmisten ja omaisuuden suojaamista ja pelastustoimintaa poikkeusoloissa sekä niihin varautumista. Väestönsuojeluun varaudutaan mm. poikkeusoloja koskevalla suunnittelulla ja koulutuksella, väestönsuojia (myös väestösuoja) rakentamalla, varautumalla väestön evakuointeihin, pelastustoimintaan ja ensiapuun sekä johtamis-, valvonta- ja hälytysjärjestelmien ylläpidolla.


title: Väestönsuojelu

text: Suomen ensimmäinen väestönsuojelulaki tuli voimaan talvisodan edellä vuonna 1939 ja se kumottiin uudella lailla vuonna 1958.


title: Väestönsuojelu

text:
Pelastamiseen, raivaukseen, puhdistus- ja tiedustelutoimintaan liittyvät tehtävät kuuluvat Suomessa pelastustoimen vastuulle.
Pelastustoimi myös johtaa omatoimista varautumista eli rakennusten omistajien vastuulla olevaa suojelutoimintaa. Kuntien eri toimialat vastaavat osaltaan väestönsuojelussa tarvittavasta väestön terveydenhullosta, muonituksesta ja muusta huollosta.


title: Väestönsuojelu

text: Väestönsuojelusta on säädetty pelastuslaissa sekä valmiuslaissa. Nykyisin voimassa oleva pelastuslaki, jota täydentää pelastustoimiasetus, on vuodelta 2011 ja valmiuslaki vuodelta 2012.


title: Väestönsuojelu

text: Suomessa Pelastus- ja varautumiskoulutusta järjestää valtion ylläpitämä Pelastusopisto Kuopiossa.


title: Maillot à pois

text: Maillot à pois (pilkkupaita) on Tour de Francen parhaalle mäkimiehelle annettava valkoinen paita, jossa on isoja punaisia pilkkuja eli ympyröitä. Paita annetaan mäkikilpailua johtavalle ajajalle. Yleisesti Pilkkupaitaa pidetään "Vuorten kuninkaan" paitana.


title: Maillot à pois

text: Ympäriajon historiassa vuonna 1933 laskettiin ensimmäisen kerran vuorten kuninkaan pisteet. Tällöin tittelin voittaja oli Vincente Trueba, joka suoriutui parhaiten vuoristo-osuuksien nousuista, mutta joka oli huono alastuloissa ja siksi ei voittanut mitään muuta. Tällöin kilpailun johtaja Henri Desgrange päätti, että ensimmäiseksi nousuissa tulleiden pitäisi saada joitain bonuksia teoistaan. Vuodesta 1934 lähtien ensimmäiselle nousun tehneelle annettiin aikabonuksia, joskin tämä aikabonus myöhemmin poistettiin, niin kuitenkin vuorten kuninkaan titteli jatkoi olemassaoloaan. Vaikka paras mäkimies on nimetty ensimmäisen kerran jo vuonna 1933, niin pistepaita tuli käyttöön vasta vuoden 1975 kilpailussa. Yhtenä kilpailun sponsorina toiminut "Chocolat Poulain" päätyi valinnassa juuri pistepaidan kaltaiseen näkemykseen. Nykyisin, vuodesta 1993 lähtien paidan sponsorina on toiminut "Champion"-kauppaketju. Myös muissa maantiepyöräilykilpailuissa käytetään vastaavaa pistepaitaa vuorten kuninkaan tunnuksena, näin ollen esimerkiksi "Tour of Britain" on ottanut paidan käyttönsä.


title: Mikey Kelley

text: Michael Kelley (s. 14. marraskuuta  1973 Quincy, Massachusetts) on yhdysvaltalainen ääninäyttelijä, joka on ääninäytellyt enimmäkseen videopeleissä.


title: Mikey Kelley

text: Valmistuttuaan Bostonin Emerson korkeakoulusta Kelley muutti Los Angelesiin, jossa hän sai ensimmäisen merkittävän roolin Steven Spielbergin luomassa mini-animaatiosarjassa Invasion America. Muita animaatioita, joissa Kelley on ääninäytellyt ovat muun muassa Kukkulan kuningas, Ben 10, All Grown Up, Scooby-Doo ja Static Shock. Kelley kuitenkin tunnetaan parhaiten TMNT-elokuvan Michelangelon ääniroolista. Lisäksi hän tekee usein mainosspiikkejä muun muassa Disney Channelille ja McDonald'sille.


title: Chayito Valdez

text: María del Rosario Valdez Campos eli Chayito Valdez (28. toukokuuta 1945 Guasave, Sinaloa – 20. kesäkuuta 2016 San Diego, Kalifornia) oli meksikolainen näyttelijä ja meksikolaisen kansanmusiikin laulaja. Hän muutti Los Angelesiin 1982 ja sai Yhdysvaltain kansalaisuuden. 17. syyskuuta 1985 hän vammautui auto-onnettomuudessa ja joutui pyörätuoliin, mutta kykeni pitkän kuntoutuksen jälkeen jatkamaan esiintymisiään. Kesäkuussa 2003 hän kuitenkin sai aivoverenvuodon, joka vei hänet 50 päiväksi koomaan. Hän oli hoidettavana Chula Vistassa pysyvässä vegetatiivisessa tilassa.


title: HLBT

text: HLBT on seksuaali- ja sukupuolivähemmistöistä käytetty kirjainlyhenne, jolla tarkoitetaan homoja, lesboja, biseksuaaleja ja transihmisiä (englanniksi LGBT). Toisinaan T-kirjain pudotetaan pois ja käytetään muotoa HLB, koska transsukupuolisuus ei ole seksuaalinen suuntautuminen.


title: HLBT

text: HLBT:tä laajempi on lyhenne HLBTIQ, jonka kaksi viimeistä kirjainta tulevat sanoista intersukupuolinen ja queer.


title: HLBT

text: Noin vuonna 2013 on otettu käyttöön lyhenne LGBTQIA, jossa I tarkoittaa interseksuaalista ja A tarkoittaa aseksuaalista


title: HLBT

text: Uusin versio lyhenteestä on LGBTQQIAAP, jossa toinen Q tarkoittaa sanaa ’questioning’, henkilö joka ei ole vielä löytänyt identiteettiään. Toinen A tarkoittaa ’ally’ ("liittolainen") eli LGBTQ-liikkeen tukijaa, joka ei itse kuulu ko. ryhmiin. P tulee sanasta pansexual.


title: Tauno Timoska

text: Tauno Johannes Timoska (s. 5. huhtikuuta 1932, Turku) on entinen suomalainen jääpalloilija ja maahockeypelaaja.


title: Tauno Timoska

text: Helsingin 1952 olympiakisoissa Tauno Timoska oli mukana Suomen maahockeyjoukkueessa, joka karsiutui ensimmäisellä kierroksella.


title: Tauno Timoska

text: Jääpalloilijana Timoska sai MM-kisoissa hopeaa 1957 ja pronssia 1961. Hän teki jääpallon MM-kisojen kaikkien aikojen ensimmäisen maalin 28. helmikuuta 1957. Maaotteluissa hän pelasi hyökkääjänä 32 kertaa ja teki niissä 29 maalia. SM-sarjan maalikuninkuuden hän voitti neljästi.


title: Kattis Ahlström

text: Katarina Sofie ”Kattis” Ahlström (9. kesäkuuta 1966 Göteborg) on ruotsalainen toimittaja ja TV-juontaja. Hän juonsi yhdessä Anders Lundin kanssa vuoden 2000 Eurovision laulukilpailussa Tukholmassa. Hän toimi Ruotsin pisteidenlukijana 2003 Eurovision laulukilpailussa. Vuonna 2009 hän emännöi TV4 Plusin talk show -ohjelmaa ”Kattis & Company”.


title: Anthony Mann

text: Anthony Mann (oik. Emil Anton Bundmann) (30. kesäkuuta 1906 San Diego, Kalifornia – 29. huhtikuuta 1967 Berliini, Saksa) oli yhdysvaltalainen näyttelijä ja elokuvaohjaaja. Mann sai Golden Globe -ehdokkuuden "El Cid – kuninkaan soturi" -elokuvasta. Hän kuoli sydänkohtaukseen Berliinissä 1967.


title: Street Lamp

text: Street Lamp on Sailor yhtyeen syyskuussa 1992 julkaistu uusin ja viimeisin alkuperäisjäsenten yhteinen studioäänite. Edellisvuoden "Sailor" cd-levy menestyi single listoilla kohtalaisesti. "Street Lamp" levyltä julkaistu single "Latino Lover" oli ainoastaan Saksassa listoilla ja ollen vain parhaimmillaan #61. Levyn singlejulkaisuja oli myös Suomessa radiosoitossa. Kappale "Precious Form" on äänitetty Phil Pickettin omistamassa studiossa, vaikkakin sitä ei ole cd-levyn kansitiedoissa mainittu. Yhtyeellä (Serpell, Pickett, Marsh) ja tuottajilla (Kajanus ja Scott) oli myös erimielisyyttä rumpuosuuksien tekemisessä. Joissakin kappaleissa on käytetty ainoastaan rumpukonetta (ohjelmoinut tuottaja Alan Scott), ja joihin Grant Serpell ei saanut mahdollisuutta osallistua (rumpuosuudet oli jo tehty? - kun Serpell saapui studioon). Myös Kajanus teki kotonaan kaikki kappaleiden sovitukset, eikä näin ollen muilla yhtyeen jäsenillä ollut mahdollisuutta osallistua prosessiin, kuten oli aikaisemmilla levyillä tehty."Under the Moon" on instrumentaalikappale. Levy-yhtiönä oli Saksalainen BMG Ariola Hamburg. Julkaistu c-kasettina ja CD-levynä (RCA 74321).


title: Kauko Korpela

text: Kauko Toivio Juhani Korpela (s. 19. toukokuuta 1931 Kymi) on suomalainen jääpalloilija ja maahockeypelaaja. Korpela pelasi jääpallon mestaruussarjassa 1951–1968 edustaen Käpylän Urheilu-Veikkoja.


title: Kauko Korpela

text: Kauko Korpela osallistui Oslon 1952 olympiakisoissa näytöslajina pelattuun jääpalloturnaukseen. Samassa lajissa hän sai MM-kisoissa hopeaa 1957 ja 1963 sekä pronssia 1961. Maaotteluissa hän pelasi hyökkääjänä 31 kertaa ja teki niissä 15 maalia.


title: Kauko Korpela

text: Suomen A- ja B-maajoukkue pelasivat vastakkain 11. helmikuuta 1951, kun Norja-maaottelu oli ensin siirtynyt viikolla marsalkka Mannerheimin hautajaisten vuoksi ja sitten Norjan maajoukkue estyi saapumasta Suomeen sumun vuoksi. Tuossa ottelussa Korpela pelasi ensimmäisen jakson B-joukkueessa, joka johti tauolla 3–1, ja toisen jakson A-joukkueessa, joka tasoitti loppunumeroiksi 4–4. Korpela teki maalin molemmille joukkueille.


title: Kauko Korpela

text: Korpela pelasi maaotteluita myös maahockeyssa ja jalkapallossa. Jalkapallossa Korpela mestaruussarjassa HJK:n reiveissä. Yleisurheilussa hän voitti alle 18-vuotiaiden Suomen mestaruuden pituushypyssä ja 75 metrin aitajuoksussa 1948. Hän on kilpaillut myös golfissa ja keilailussa.


title: Alpo Aho

text: Alpo Aho (26. heinäkuuta 1934 Oulu – 27. marraskuuta 1983 Oulu) oli suomalainen jääpalloilija.


title: Alpo Aho

text: Hyökkääjänä pelannut Alpo ”Rellukka” Aho sai MM-kisoissa hopeaa 1957 ja 1963. Hän pelasi 28 maaottelua ja teki niissä 14 maalia.


title: Alpo Aho

text: Suomen mestaruuden Aho voitti Oulun Palloseuran riveissä 1953, 1956 ja 1960–1963. Ammatiltaan hän oli veturinkuljettaja.


title: Inti

text: Inti (ketšuaksi "aurinko") oli auringon jumala inkojen mytologiassa. Yleensä hänet kuvattiin luojajumala Viracochan pojaksi. Intin palvonta oli inkavaltiossa keskeisellä sijalla, sillä inkojen kuninkaat Sapa Incat pitivät itseään Intin jälkeläisinä. Intin symbolina oli ihmiskasvoinen kultainen kiekko, josta lähti säteitä. Intin sisar ja puoliso oli Kuun jumalatar Mama Quilla, joka puolestaan kuvattiin hahmona, jonka kasvot olivat hopeinen kiekko, josta lähti säteitä.


title: Pentti Jokinen (jääpalloilija)

text: Pentti Jokinen (s. 9. elokuuta 1931 Helsinki) on entinen suomalainen jääpalloilija.


title: Pentti Jokinen (jääpalloilija)

text: Jokinen pelasi kuusissa jääpallon MM-kisoissa 1957–69 ja saavutti viisi MM-mitalia. Kaikkiaan hän pelasi 49 maaottelua 1952–69.


title: Pentti Jokinen (jääpalloilija)

text: Kotimaassa Jokinen edusti Käpylän Urheilu-Veikkoja ja Warkauden Pallo -35:tä ja voitti viisi Suomen mestaruutta. Hänet valittiin Suomessa kolme kertaa vuoden pelaajaksi. Myöhemmin hän toimi Warkauden Pallo -35:n ja Suomen maajoukkueen valmentajana.


title: Pentti Jokinen (jääpalloilija)

text: Maahockeyssa Jokinen pelasi yhden maaottelun.


title: Nerf Herder

text: Nerf Herder on yhdysvaltalainen, Santa Barbarasta kotoisin oleva pop-punkyhtye. Sen perustivat Parry Gripp, Charlie Dennis ja Steve Sherlock vuonna 1994. Yhtye on kuvaillut musiikkiaan ”nörttirockiksi”, ja heidät tunnetaan humoristisista ja kulttuuriviittauksia sisältävistä punkkappaleistaan. Nerf Herder tunnetaan parhaiten televisiosarja "Buffy, vampyyrintappajaan" säveltämästään tunnussävelmästä ja vuonna 1996 julkaisemastaan singlestä ”Van Halen”. Yhtyeen nimi tulee elokuvasaagasta "Tähtien sota".


title: Rebekka (nimi)

text: Rebekka (myös Rebecca ja Rebecka) on kansainvälinen naisen etunimi, jota käytetään eri muodoissaan myös Suomessa.


title: Rebekka (nimi)

text: Historialtaan Rebekka on eräs Raamatun henkilöiden nimiin perustuvista etunimistä. Raamatussa Rebekka oli Jaakobin äiti. Nimen alkuperä saattaa olla heprealaisessa nimessä Rivqah, jonka merkityksen arvellaan olevan "ansa". Toisaalta Rebekka saattaa olla alun perin aramealainen nimi.


title: Rebekka (nimi)

text: Suomen kielessä nimen kirjoitusasuna on yleensä raamatunsuomennoksen mukaisesti Rebekka. Harvinaisempi muoto on Repekka. Muoto Rebekka on käytössä myös muun muassa tanskan, norjan ja saksan kielissä. Muotoa Rebecka käytetään lähinnä ruotsin kielessä. Kirjoitusasu Rebecca puolestaan on käytössä esimerkiksi ruotsin-, englannin- ja italiankielisissä maissa.


title: Rebekka (nimi)

text: Suomessa on toukokuuhun 2017 mennessä rekisteröity 2 439 Rebekka-nimen saanutta naista. Rebecka-nimen on saanut 879 ja Rebecca-nimen 1 725 naista. Repekka-nimisiä henkilöitä on ollut alle 70.


title: Keeping the Nite Light Burning

text: Keeping the Nite Light Burning on rockyhtye Magnumin vuonna 1993 julkaistu kymmenes studioalbumi. Se sisältää akustisia versioita yhtyeen vanhoista kappaleista.


title: Keeping the Nite Light Burning

text:
Kaikki kappaleet on säveltänyt ja sanoittanut Tony Clarkin.
The Red Lemon Horns:


title: 9.0: Live

text: 9.0: Live on metalliyhtye Slipknotin vuonna 2005 julkaisema livealbumi, joka sisältää materiaalia yhtyeen yli 200 konserttia käsittäneeltä kiertueelta vuosilta 2004–2005.


title: 9.0: Live

text: CD 1


title: 9.0: Live

text: CD 2


title: Mitchell Whitfield

text: Mitchell Whitfield (s. 8. syyskuuta 1964 Brooklyn, New York, Yhdysvallat) on yhdysvaltalainen näyttelijä.


title: Mitchell Whitfield

text: Whitfield on aloitti näyttelijän uransa New Yorkissa esiintyen eri teatterinäytelmissä. Hänen ensimmäinen elokuvaroolinsa oli vuonna 1983 (The First Turn-On!!), jossa hän esitti pientä roolia. Tunnetuin elokuvarooleista on kuitenkin vuodelta 2007, jolloin Whitfield toimi Donatellon äänenä elokuvassa "TMNT". Ennen elokuvaa hän oli tehnyt muutamia äänirooleja, joista pitkäaikaisin on ollut Phobos "W.I.T.C.H."-animaatiosarjassa. Hän tulee olemaan myös vuoden 2015 animaatiosarjassa "" Autobotin Fixit äänenä.


title: Mitchell Whitfield

text: Televisiosarjoissa Whitfield ei ole esittänyt vakituisia rooleja vaan on enimmäkseen ollut vierailevana näyttelijänä, varsinkin "Frendeissä", johon hän koe-esiintyi aluksi Ross Gellerin roolia varten. Muita televisiosarjoja ovat olleet muun muassa "CSI", "Dharma & Greg", "Jäitä hattuun", "Eron lait" sekä "Zackin ja Codyn viiden tähden elämää".


title: Transfiniittinen induktio

text: Tranfiniittinen induktio on matematiikan todistusmenetelmä, jolla tavallista induktiota laajennetaan luonnollisten lukujen joukosta kaikkiin hyvinjärjestettyihin joukkoihin.


title: Minyadit

text: Minyadit olivat kreikkalaisessa mytologiassa Minyaan tyttäriä. Heidän kohtalostaan on olemassa neljä erilaista kertomusta, ja heidän nimikseen mainitaan näissä Alkathoe, Arsippe (tai Arsinoe) ja Leukippe.


title: Minyadit

text: Minyadit kieltäytyivät palvomasta Dionysosta, joka rankaisi heitä hulluudella. Minyadit valtasi ihmislihan himo, ja he vetivät arpaa siitä, kenen lapsen söisivät. Arpa osui Leukippeen ja hänen poikaansa Hippasokseen.


title: Minyadit

text: Minyadit nuhtelivat muita naisia, jotka liittyivät mainadeihin. Dionysos ilmestyi heille nuorena tyttönä ja kannusti heitä kunnioittamaan jumalan kulttia, mutta kun nämä eivät välittäneet hänen sanoistaan, hän muuttui häräksi, leijonaksi ja leopardiksi. Menetettyään järkensä näiden ja muiden kauheiden tapahtumien takia minyadit arpoivat ja repivät kappaleiksi Leukippen pojan Hippasoksen. Tämän jälkeen he liittyivät mainadeihin, mutta Hermes muutti heidän linnuiksi.


title: Minyadit

text: Minyadit kielsivät Dionysoksen olevan Zeuksen poika ja kieltäytyivät osallistumasta bakkanaaleihin. Sen sijaan he kehräsivät villaa ja kertoivat tarinoita toisilleen aikansa kuluksi. Tarinoiden loputtua jumalat muuttivat heidät lepakoiksi.


title: Minyadit

text: Minyadit kieltäytyivät osallistumasta jumalaiseen villitykseen muiden naisten kanssa ja kapinoivat Dionysoksen kunniaksi esitettävää tanssia vastaan, koska rakastivat aviomiehiään. Niinpä he pysyivät kangaspuidensa ääressä Pallas Athenen, käsitöiden jumalattaren, kunniaksi. Heidän istuessaan ja työskennellessään viiniköynnökset alkoivat kasvaa kangaspuiden ympärillä ja käärmeet tekivät pesän villakoreihin. Viiniä ja maitoa alkoi tihkua katosta, mutta he kieltäytyivät yhä palvomasta jumalaa. Tämän jälkeen he järkensä menettäneinä paloittelivat kappaleiksi Leukippen pienen pojan ja lähtivät liittyäkseen mainadeihin. Koska he olivat murhan tahraamia, mainadit ajoivat heitä kuitenkin takaa ja minyadit muuttuivat korpiksi, pöllöksi ja lepakoksi.


title: Ostafjevon kansainvälinen lentoasema

text: Ostafjevon kansainvälinen lentoasema () on "B-luokan" kansainvälinen lentoasema Moskovan kaupungin etelälaidalla Južnoje Butovon kaupunginosassa. Lentoasema avattiin siviilikäyttöön vuonna 2000. Paikalla oli vuodesta 1934 toiminut sotilaslentokenttä. Lentoaseman omistava Gazpromavia on Gazpromin tytäryhtiö, ja kenttä on lähinnä liikelentokäytössä.


title: Ohjaspenta

text: Ohjaspenta ("Scolopsis frenatus") on pentoihin kuuluva kala.


title: Ohjaspenta

text:
Ohjaspenta kasvaa noin 20 cm pitkäksi. Sen vartalo on pitkittäissuunnassa keltamustaraitainen.
Ohjaspenta elää luonnossa indopasifisella merialueella.


title: Ohjaspenta

text: Ohjaspenta on rauhallinen ja seuloo pohjahiekasta äyriäisiä ja matoja ruoakseen.


title: Ohjaspenta

text: Ohjaspennat syövät lihapitoista ruokaa.


title: Bantuhallinnon laki

text: Bantuhallinnon laki () oli Etelä-Afrikassa vuonna 1951 säädetty laki, jolla maan perustettiin heimoreservaatteihin alkeellinen itsehallinto. Laki oli osa maassa vuonna 1948 aloitettua apartheid-järjestelmää. Laki lakkautti aikaisemmin kaupunkialueilla olleet alkuasukasedustajien neuvostot, jotka olivat olleet ainoa afrikkalaisten edustuksellinen elin, ja korvasi ne hallituksen nimittämien heimopäälliköiden hierarkkisella järjestelmällä.


title: Kalkkisaha-ahven

text: Kalkkisaha-ahven ("Serranus tortugarum") on pieni saha-ahveniin kuuluva kala.


title: Kalkkisaha-ahven

text: Kalkkisaha-ahven kasvaa jää noin 7 cm pitkäksi. Sen selkä on ruskea-siniraitainen, kylki sininen ja vatsapuoli vaalea.


title: Kalkkisaha-ahven

text: Kalkkisaha-ahven elää luonnossa Karibialla.


title: Kalkkisaha-ahven

text:
Kalkkisaha-ahven viihtyy parhaiten akvaariossa, jossa on pakopaikkoja ja muut kalat ovat rauhallisia, mutta se ei kuitenkaan ole erityisen piileskelevä laji. Se viettää tyypillisesti aikaansa uiskentelemalla melko pienellä alueella joko lähellä pohjaa tai ylempänä avovedessä. Kalkkisaha-ahvenia kannattaa hankkia muutaman yksilön parvi, ja tuoda ne kaikki akvaarioon yhtaikaa. Ne muodostavat nokkimisjärjestyksen koon perusteella.
Kalkkisaha-ahvenet syövät lihapitoista ruokaa, isoimmat yksilöt myös rapuja.


title: Subakuutti sklerosoiva panenkefaliitti

text: Subakuutti sklerosoiva panenkefaliitti eli SSPE on krooninen, etenevä aivojen yleistulehdus, johon sairastuvat ensisijaisesti lapset, nuoret ja nuoret aikuiset. Se on harvinainen, mutta vaarallinen tuhkarokon jälkitauti, jota myös Suomessa havaittiin ennen rokotusohjelmaa tavallisesti vähintään yksi tapaus vuosittain.


title: Subakuutti sklerosoiva panenkefaliitti

text: Yleensä SSPE puhkeaa vasta vuosien kuluttua tuhkarokosta. Aivorappeuman oireisiin kuuluvat äkilliset persoonallisuuden muutokset, kouristukset, lihasten pakkoliikkeet, ataksia, näköhäiriöt (joskus sokeus), valonarkuus, spastisuus ja kooma. Hoitamattomana sairaus saattaa pahimmillaan johtaa kuolemaan alle vuodessa oireiden alkamisesta, mutta osalla potilaista eteneminen on huomattavasti hitaampaa.


title: Subakuutti sklerosoiva panenkefaliitti

text: SSPE kuvattiin ensimmäistä kertaa 1900-luvun alussa. Komplikaatioon ei ilmeisesti liity perinnöllisyyttä, eikä ole varmaa, mikä aiheuttaa sen puhkeamisen yhdellä tietyllä ihmisellä. Länsimaissa sairaus on nykyään hyvin harvinainen.


title: Tupakkasaha-ahven

text: Tupakkasaha-ahven ("Serranus tabacarius") on meriahveniin kuuluva kala.


title: Tupakkasaha-ahven

text:
Tupakkasaha-ahven kasvaa noin 18 cm pitkäksi. Vatsapuoli on vaaleanharmaa, selässä musta-hopea kuvio ja kyljessä niiden välissä oranssi raita.
Tupakkasaha-ahven elää luonnossa Karibialla.


title: Tupakkasaha-ahven

text:
Tupakkasaha-ahven on aggressiivinen ja kiusaa helposti äyriäisiä ja pieniä kaloja kuten vuokkokaloja ja luikeroita. Siksi sitä ei pidä laittaa liian pieneen altaaseen. On myös hyvä hankkia tupakkasaha-ahven yhtä aikaa muiden kalojen kanssa, jotta se ei ehdi muodostaa reviiriä.
Tupakkasaha-ahvenet syövät lihapitoista ruokaa.


title: Lyhtymeriahven

text: Lyhtymeriahven ("Serranus baldwini") on meriahveniin kuuluva kala.


title: Lyhtymeriahven

text: Lyhtymeriahven jää noin 7 cm pitkäksi. Sen etuosa on punasävyinen, pyrstöpuoli vaalea ja pyrstön tyvessä on rivi mustia pisteitä.


title: Lyhtymeriahven

text: Lyhtymeriahven elää luonnossa Karibialla.


title: Lyhtymeriahven

text: Lyhtymeriahven on aggressiivinen ja kiusaa äyriäisiä ja itseään pienempiä kaloja kuten tokkoja. Se viihtyy pienissä koloissa ja saattaa vaania ruokaa myös akvaarion pohjalla makaillen. Jos näitä haluaa pitää useampia samassa altaassa, on reviirikiistojen ehkäisemiseksi kaikki hankittava yhtaikaa.


title: Lyhtymeriahven

text: Lyhtymeriahvenet syövät lihapitoista ruokaa.


title: Kapkaupungin yliopisto

text: Kapkaupungin yliopisto (; UCT) on julkinen yliopisto Kapkaupungissa, Etelä-Afrikan Western Capessa. Se perustettiin 1. lokakuuta vuonna 1829 South African Collegena, ollen siten Etelä-Afrikan vanhin yliopisto.


title: Kapkaupungin yliopisto

text: Yliopisto on yksi Afrikan johtavista opetus- ja tutkimusinstituutioista. Vuonna 2016 yliopistossa opiskeli 29 074 opiskelijaa. Henkilökuntaan kuului 4 542 ihmistä.


title: Kapkaupungin yliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli UCT:n sijaluokkaan 301-400 maailmassa. Se oli tässä vertailussa maansa ja koko Afrikan toiseksi arvostetuin yliopisto Witwatersrandin yliopiston jälkeen. THE-yliopistoranking luokitteli Kapkaupungin yliopiston puolestaan vuoden 2018 listallaan ensimmäiselle sijalle Afrikassa ja sijalle 171 maailmassa.


title: Sophie Kinsella

text: Sophie Kinsella (oik. Madeleine Wickham, o.s. Townley, s. 12. joulukuuta 1969 Lontoo) on englantilainen chick lit -kirjailija, joka tunnetaan erityisesti Himoshoppaaja-kirjasarjastaan. Kinsella on valmistunut Oxfordin yliopistosta ja työskennellyt taloustoimittajana ennen kuin ryhtyi kirjailijaksi.


title: Sophie Kinsella

text: Ensimmäisestä Himoshoppaaja-kirjasta ilmestyi vuonna 2009 P. J. Hoganin ohjaama elokuvasovitus "Himoshoppaajan salaiset unelmat", joka sijoittuu kirjasta poiketen New Yorkiin eikä Lontooseen.


title: Sophie Kinsella

text: Kinsella asuu Lontoossa miehensä ja neljän poikansa kanssa. Hänen sisarensa Gemma Townley on myös kirjailija.


title: Sophie Kinsella

text:
Aluksi kirjailija julkaisi seitsemän kirjaa omalle nimellään Madeleine Wickham, mutta valitsi sitten itselleen kirjailijanimen ja vaihtoi samalla tyylilajia chick litiin. Kirjailijan oman kuvauksen mukaan nimellä Wickham julkaistut kirjat ovat huumorin sävyttämää draamaa, kun taas nimellä Kinsella julkaistut ovat nopeita komedioita, kuten Himoshoppaaja-sarja.
Nuortenkirjallisuus


title: Leibnitz

text: Leibnitz on kaupunki Steiermarkin osavaltiossa Itävallassa.


title: Leibnitz

text: Se sijaitsee Steiermarkin eteläosassa lähellä Slovenian rajaa. Leibnitz on osa samannimistä piiriä; kunnan pinta-ala on 6 neliökilometriä. Mur-joki virtaa heti keskustan itäpuolella.


title: Leibnitz

text: Leibnitzin asukasluku vuonna 2017 oli 12 176; ulkomaalaisten osuus väestöstä oli vuonna 2001 6,9%.


title: Leibnitz

text: Itävallan etelärata kulkee kaupungin läpi ja Intercity-junat Grazin ja Mariborin välillä pysähtyvät Leibnitzissa.


title: Carmen Amaya

text: Carmen Amaya (2. marraskuuta 1913 – 19. marraskuuta 1963) oli kansainvälisesti kuuluisa espanjalainen flamencotanssija. Hän tanssi lapsesta saakka, teki ensiesiintymisensä Pariisissa 1929 ja muutti Yhdysvaltoihin 1936. Hän esiintyi Valkoisessa talossa sekä Franklin Rooseveltille 1944 että Harry S. Trumanille 1953. Hänen uransa jäi traagisella tavalla kesken hänen kuollessa munuaistautiin Begurissa vain 50-vuotiaana. Hänet on haudattu kotikaupunkiinsa Barcelonaan, tarkemmin Montjuïcin Cementiri del Sud-Oestiin.


title: Carmen Amaya

text: Amayan maskuliinista tanssityyliä on yritetty usein jäljitellä, mutta sanotaan hänen olleen ainutlaatuinen.


title: Carmen Amaya

text: Amayan tanssia on tallennettu useisiin elokuviin


title: Siliguri

text: Siliguri () on nopeasti kasvava kaupunki Länsi-Bengalin osavaltiossa, Intiassa. Vuonna 2011 siellä asui noin 701 489 asukasta ja se on Darjeelingin piirikunnan suurin kaupunki, vaikka pääkaupunki onkin Darjeeling. Siliguri sijaitsee strategisesti tärkeällä paikalla ohuella maakaistaleella, Siligurin käytävällä, joka yhdistää Intian pääosan koillisiin osavaltioihin. Se on Pohjois-Bengalin taloudellinen keskus ja myös merkittävä liikenteen risteyskohta, jonka kautta kulkee tiet naapurivaltioihin Nepaliin, Bhutaniin ja Bangladeshiin.


title: Siliguri

text: Siliguri on siitä omalaatuinen kaupunki, että 15 Siligurin kunnan 47 piiristä ei sijaitse Darjeelingin piirikunnassa, vaan viereisessä Jalpaigurin piirikunnassa.


title: David Webster

text: David Webster (19. joulukuuta 1945 Pohjois-Rhodesia – 1. toukokuuta 1989 Johannesburg) oli eteläafrikkalainen antropologi ja apartheidin vastustaja.


title: David Webster

text: Webster liittyi apartheidin vastaiseen kampanjaan opiskellessaan Rhodesin yliopistossa vuonna 1965. Websterin väitöskirja käsitteli mosambikilaisten siirtotyöläisiä. Hänen tutkimuksensa paljastama työläisten hallituksen ja yritysten harjoittama hyväksikäyttö sai Websterin yhdistämään akateemisen tutkimuksensa apartheid-järjestelmän vastaiseen aktivismiin. Webster aloitti työskentelyn Witsin yliopistossa vuonna 1970. Webster toimi akateemisen uransa ohella Pidätettyjen vanhempien tukikomiteassa (), jossa hän auttoi apartheidhallituksen pidättämien omaisia hankkimaan tietoa läheistensä olinpaikasta.


title: David Webster

text: Webster ammuttiin 1. toukokuuta 1989 haulikolla lähietäisyydeltä kotiovensa eteen Johannesburgissa. Hänen murhaajansa oli Ferdinand Barnard, joka toimi hallituksen salaisessa Civil Cooperation Bureau -yksikössä. Barnard sai murhasta 40 000 randin bonuksen.


title: Ostankino

text: Ostankino on Moskovan kunnallishallinnollinen kaupunginosa ("raion") koillisessa piirissä.


title: Ostankino

text: Ostankinossa on laaja englantilaistyylinen puistoalue, jossa sijaitsee Šeremetjevin suvun entinen kesäasunto. Kartanon maille rakennettiin 1930-luvulla näyttelyalue, Kansantalouden saavutusten näyttely, nykyisin yleisvenäläinen näyttelyalue.


title: Ostankino

text: Ostankino tunnetaan myös televisiokeskuksesta ja 540 metriä korkeasta Ostankinon televisiotornista, joka on Moskovan maamerkki.


title: Ostankino

text: Moskovan monorail (MMTS) kulkee alueen läpi.


title: Brit Pettersen

text: Brit Pettersen Tofte (s. 29. marraskuuta 1961 Lillehammer) on norjalainen maastohiihtäjä ja olympiavoittaja.


title: Brit Pettersen

text: Pettersen nousi kansainvälisesti tunnetuksi vuonna 1980, jolloin hän voitti nuorten maailmanmestaruuden 5 kilometrillä ja viestissä sekä saavutti olympiapronssia Lake Placidin kisojen viestissä. Viestihiihdon maailmanmestaruuden hän saavutti kaksi vuotta myöhemmin Oslon MM-kilpailuissa ja olympiakultaa Sarajevossa 1984. Henkilökohtaisilla matkoilla hän saavutti MM-hopeaa 20 kilometrillä Seefeldissä 1985 hävittyään Norjan neloisvoittoon päättyneessä kisassa 18,4 sekuntia vasta viime hetkellä kilpailuun valitulle ikätoverilleen Grete Ingeborg Nykkelmolle sekä yhden olympiapronssin ja kaksi MM-pronssia.


title: Yli-Iin kirkko

text: Yli-Iin kirkko on Yli-Iin seurakunnan vuonna 1932 valmistunut kirkkorakennus. Yli-Iin seurakunta on perustettu vuonna 1917. Aiemmin seurakunnan kylät Pirttitörmä (Jakkukylä), Tannila ja Karjalankylä olivat kuuluneet Iin jo keskiajalla perustettuun emäseurakuntaan. Ensimmäinen oma kirkko oli läheisestä maalaistalosta vuokrattu pirtti, Niemelän pirttikirkko, joka oli käytössä vuosina 1923–32. Niemelän talo on edelleen olemassa, mutta talon päädyssä sijainnut pirttiosa on purettu. Paikalle on pystytetty muistomerkki.


title: Yli-Iin kirkko

text: Yli-Iin nykyisen kirkon suunnitteli arkkitehti Yrjö Sadeniemi. Suunnilleen samoilla piirustuksilla on rakennettu myös Pelkosenniemen ja luovutetun alueen Suojärven luterilaiset kirkot. Yli-Iin päätytornilla varustettu puukirkko edustaa uusklassista tyyliä.


title: Yli-Iin kirkko

text: Ristiinnaulittua Kristusta esittävä alttaritaulu on oululaisen taiteilijan Aukusti Koiviston maalaama, ja se muodostaa triptyykin keskuksen. Samaan kokonaisuuteen kuuluvat molemmissa alttari-ikkunoissa taiteilija Veijo Murokkeen valmistamat lasimaalaukset Lupaus (luominen) ja Kaipaus (Psalmi 42), joiden raamatulliset aiheet on sijoitettu yli-iiläiseen maisemaan.


title: Yli-Iin kirkko

text: Nykyiset 12-äänikertaiset kuoriin sijoitetut urut ovat sotkamolaisen Tuomen urkutehtaan vuonna 1984 rakentamat.


title: Yli-Iin kirkko

text: Vuosina 1999–2002 kirkossa tehtiin perusteellinen ulko- ja sisäremontti. Kirkon lähellä on sankarihautausmaa, jossa on 109 yli-iiläiselle sodissa kaatuneelle muistomerkki. Yli-iiläinen pastori Eino Kuusela jäi sotavangiksi jatkosodan alussa Kiestingissä. Hänen muistokseen paljastettiin läheisessä seurakuntatalossa vuoden 2002 itsenäisyyspäivänä kuvanveistäjä Niilo Rikulan valmistama rintareliefi. Seurakuntatalossa on myös sankarivainajien yhteinen muistotaulu. Yli-Iin Hökänrannalla syntyneen seppä Jaakko Högmanin syntymäpaikalle on pystytetty muistokivi laattoineen. Kirkon lähellä päätien varrella sijaitsee kirkonkylän hautausmaa. Jakkukylässä ja Tannilassa on omat sivuhautausmaat.


title: Mozarabialainen messu

text: Mozarabialainen messu (muita käytettyjä nimityksiä ovat vanhaespanjalainen liturgia ja visigoottien liturgia) on katolisessa kirkossa käytössä oleva jumalanpalveluskaava. Se on eräs vanhimmista nykyään käytössä olevista messukaavoista. Se on kehittynyt nykyiseen muotoonsa 1500-luvulla, mutta kaava on pääpiirteissään sama kuin jo 600-luvulla arabien valloittamassa Espanjassa käytössä ollut messujärjestys. "Mozarabialaiset" oli nimitys, jota Iberian niemimaan vallanneet arabit käyttivät alueen kristityistä asukkaista.


title: Mozarabialainen messu

text: Mozarabialaisessa messussa on samat pääosat kuin roomalaisessa messussa yleensäkin, mutta se on tätä laajempi. Siinä on muotoja ja rukouksia, jotka ovat peräisin jakamattoman kirkon ajoilta ja jotka sittemmin ovat hävinneet Rooman kirkon liturgiasta, mutta jotka ovat käytössä itäisten ortodoksisten kirkkojen liturgioissa. Idän kirkkojen liturgioista tuttu on esimerkiksi "Trishagion"-rukous (Pyhä Jumala, Pyhä väkevä, Pyhä kuolematon) sekä uskontunnustuksen sijoittaminen ehtoollisliturgian yhteyteen. Myös neitsyt Marialle osoitettujen hymnien ja rukousten suuri määrä yhdistää mozarabialaista liturgiaa Idän kirkkoihin. Mozarabialainen hetkirukousperinne on säilyttänyt liturgisia elementtejä jakamattoman kirkon ajalta.


title: Mozarabialainen messu

text: Mozarabialainen liturgia oli aiemmin laajalle levinnyt Iberian niemimaalla. Se kuului niihin vanhoihin liturgioihin, joiden viettämisen Trenton kirkolliskokous salli. Suuri osa Espanjan seurakunnista siirtyi kuitenkin viettämään tridentiinistä messua muun katolisen maailman kanssa. Nykyään mozarabialaista messua vietetään joka päivä Toledon katedraalin sakramenttikappelissa (joka tunnetaan myös nimellä mozarabialainen kappeli). Toledon vanhan kaupungin seurakunnista mozarabialainen messu on viikoittaisessa käytössä vielä kahdessa, ja kaikki kaupungin kirkon viettävät messua sen mukaan Marian ilmestyspäivänä 25. maaliskuuta ja San Ildefonson muistopäivänä 23. tammikuuta. Salamancassa mozarabialaista messua vietetään säännöllisesti Talaveran kappelissa, ja muuallakin Espanjassa sitä vietetään satunnaisesti. Paavi Johannes Paavali II vietti sitä kahdesti vieraillessaan Espanjassa 1999 ja 2000.


title: Mozarabialainen messu

text: Vaikka mozarabialaista messua käytetään nykyään harvoin, se on kiinnostava ennen muuta liturgian historian kannalta.


title: Anne Jahren

text: Anne Jahren (s. 20. kesäkuuta 1963) on norjalainen entinen maastohiihtäjä ja olympiavoittaja.


title: Anne Jahren

text: Jahren voitti nuorten maailmanmestaruuden vuonna 1981. Seuraavana vuonna hän oli jo tarjolla aikuisten MM-kilpailuihin mutta hävisi katsastuskilpailussa niukasti Marit Myrmælille ja joutui vielä tyytymään nuorten MM-kilpailuihin, joissa hän suksiaan haukkuen sijoittui 5 kilometrillä kahdeksanneksi mutta voitti kultaa viestijoukkueen ankkurina. Sarajevon olympialaisissa 1984 hän voitti kultaa viestijoukkueen toisen osuuden hiihtäjänä, saavutti pronssia 20 kilometrillä sekä sijoittui viidenneksi 10 kilometrillä ja seitsemänneksi 5 kilometrillä. Seefeldin MM-kilpailuissa 1985 hän saavutti viestissä hopeaa toisen osuuden hiihtäjänä sekä sijoittui viidenneksi 5:llä ja 10 kilometrillä.


title: Anne Jahren

text: Vuonna 1987 ennen Oberstdorfin MM-kilpailuja ekonomiopiskelija Jahren voitti 10 kilometrillä Norjan-mestaruuden 22 sekunnin erolla maailmancupia johtaneeseen Marianne Dahlmohon. Oberstdorfissa Dahlmo jäi vielä kauemmaksi ja Jahren voitti kultaa 0,8 sekunnin erolla pahimpaan kilpailijaansa, Suomen Marjo Matikaiseen. Viiden kilometrin kilpailussa Jahren lähti matkaan puoli minuuttia ennen Matikaista ja ehti maaliin vain niukasti ennen kilpailun voittanutta suomalaista sijoittuen kahdeksanneksi. Viestissä Jahren hiihti kolmannen osuuden ja saavutti hopeaa. Kisat päättäneessä 20 kilometrin kilpailussa hän hävisi yli 1,5 minuuttia Ruotsin Marie-Helene Westinille ja sijoittui kahdeksanneksi.


title: Anne Jahren

text: Jahren saavutti 1980-luvun lopulla vielä viestihiihdossa kaksi arvokisamitalia: Calgaryn olympialaisissa 1988 hopeaa ja Lahden MM-kilpailuissa 1989 pronssia.


title: Madeleine McCannin tapaus

text: Madeleine McCannin tapaus on 3. toukokuuta 2007 tapahtunut, paljon maailmanlaajuista mediahuomiota saanut epäilty kidnappaus ja murha. Englantilainen kolmevuotias Madeleine McCann katosi ollessaan vanhempiensa ja sisarustensa kanssa lomalla Praia da Luzissa Algarvessa, Portugalissa. Madeleine ja hänen kaksi kaksivuotiasta sisarustaan oli jätetty vartioimattomina perheen lomahuoneistoon. Kun vanhemmat palasivat läheisestä ravintolasta, Madeleine oli heidän mukaansa kadonnut. Laajoista etsinnöistä huolimatta Madeleinea ei ole löydetty. Portugalin poliisi pitää löydettyjen verijälkien perusteella mahdollisena, että Madeleine murhattiin katoamisyönään. Tapaus johti myös laajoihin julkisuuskampanjoihin ja julkisuuden henkilöiden vetoomuksiin tytön löytymisen puolesta.


title: Madeleine McCannin tapaus

text: Madeleine Beth McCann (s. 12. toukokuuta 2003 Leicestershire, Englanti) oli katoamishetkellä lähes nelivuotias englantilainen pikkutyttö, yleislääkäri Kate ja sydänlääkäri Gerry McCannin kolmesta lapsesta vanhin. Madeleinella on kaksossisarukset Sean ja Amelie. Perhe asuu Rothleyssä, Englannissa. Madeleinen tunnistaa muun muassa hänen oikeassa silmässään olevasta koloboomasta, mustasta raidasta, joka kulkee hänen silmänsä poikki.


title: Madeleine McCannin tapaus

text: Kun Madeleine katosi hieman ennen neljävuotissyntymäpäiväänsä, hänen vanhempansa olivat nauttimassa ystäviensä kanssa illallista alle sadan metrin päässä olevassa ravintolassa. Tyttö oli kahden sisaruksensa Seanin ja Amelien kanssa hotellihuoneessa nukkumassa. Vanhemmat kävivät vuorotellen katsomassa heitä puolen tunnin välein. Matt (Katen ja Gerryn ystävä) kävi noin kello 21.00 (WEST) tarkistamassa lapset. He olivat kaikki kunnossa. Kun vanhemmat palasivat noin kello 21.45 (WEST), Madeleine oli kadonnut, ja huoneen ovi ja ikkuna olivat auki. Tapauksesta ilmoitettiin poliisille, ja hotellin henkilökunta ja vieraat etsivät Madeleinea kello 4.30:een (WEST) asti samalla kun katoamisesta ilmoitettiin Espanjan rajavartiostolle sekä Portugalin ja Espanjan lentokenttien poliiseille.Portugalin poliisi "Polícia Judiciária" (PJ) kertoi 6. toukokuuta, että heillä on epäilty, ja että he uskovat Madeleinen olevan elossa jossain lähistöllä. Poliisi tutki vähän yli 9000-henkisen kylän etsintäkoirilla, mutta 8. toukokuuta, viisi päivää katoamisen jälkeen, "Polícia Judiciária" ilmoitti olevansa epävarma siitä, onko Madeleine elossa.


title: Madeleine McCannin tapaus

text: 9. toukokuuta Interpol lähetti tapahtuneesta ilmoituksen jäsenmaidensa poliiseille. Portugalin media ilmoitti, että PJ aikoo tutkia kahta eri vaihtoehtoa: kansainvälisen pedofiiliverkon suorittamaa kaappausta ja laitonta adoptioverkkoa.


title: Madeleine McCannin tapaus

text: Britanniasta lähetettiin asiantuntijoita avustamaan Portugalin poliisia, ja Leicestershiren poliisi lähetti perheen yhteistoimintaa tukevia henkilöitä auttamaan McCannin perhettä.


title: Madeleine McCannin tapaus

text: 11. toukokuuta epäillyn paikallinen etsintä lopetettiin, koska se ei ollut tuottanut tulosta. 13. toukokuuta Portugalin poliisi myönsi ensimmäistä kertaa, ettei epäiltyjä ole, eikä heillä ollut muuta tutkittavaa kuin lomaa viettäneiden ottamat valokuvat. Tapauksesta kuultiin oikeudessa 14. toukokuuta.


title: Madeleine McCannin tapaus

text: 25. toukokuuta Portugalin poliisi tiedotti silminnäkijän nähneen sieppauksen aikoihin miehen kantavan hotellista pois päin huopakääröä, josta näkyi pienen lapsen jalat.


title: Madeleine McCannin tapaus

text: 13. kesäkuuta hollantilainen "De Telegraaf"-sanomalehti kertoi saaneensa nimettömän kirjeen, jonka mukaan Madeleine olisi haudattu 15 kilometrin päähän katoamispaikastaan. Lehti luovutti kirjeen poliisille ja poliisi tutki asian. Ruumista ei löydetty, ja johtolanka hylättiin.


title: Madeleine McCannin tapaus

text: Tunnetuin epäilty oli 33-vuotias brittiläinen liikemies Robert Murat, joka asui noin 100 metrin päässä perheen asunnosta toukokuussa. Brittilehdistö julkisti Muratin nimen ja profiilin, mutta Portugalin poliisi vapautti hänet todisteiden puutteessa. Toinen tunnetuin epäilty oli 64-vuotias brittiläinen pedofiili Raymond Hewlett. Hewlettin uskottiin asuneen lähellä, vain tunnin ajomatkan päässä, lähellä perheen asuntoa. Hewlettilla on pitkä tuomiohistoria nuoriin tyttöihin kohdistuneista seksuaalisista hyväksikäyttö rikoksista. Hewlett on ollut vangittuna useita kertoja viimeisten 30 vuoden aikana. Sekä Englannin että Irlannin poliisit ovat etsintäkuuluttaneet hänet.


title: Madeleine McCannin tapaus

text: Madeleinen vanhemmat perustivat rahaston, johon kerättiin huomattavia summia rahaa Internetin välityksellä etsintöjen ja julkisuuskampanjoinnin jatkamiseksi.


title: Madeleine McCannin tapaus

text: Vanhemmat kävivät myös pyhiinvaellusmatkalla Fátimassa Portugalissa rukoilemassa ihmettä ja tapasivat paavi Benedictus XVI:n.


title: Madeleine McCannin tapaus

text: Madeleinen vanhempia on syytetty mediassa välinpitämättömyydestä lastaan kohtaan, koska he jättivät lapset ilman lapsenvahtia hotellille lähtiessään itse illanviettoon. Heitä on myös syytetty sieppauksen lavastamisesta julkisuuden tai rahallisen hyödyn toivossa.


title: Madeleine McCannin tapaus

text: Madeleine McCannista saatiin useita yleisövihjeitä. Espanjassa asuva norjalainen Mari Olli, 45, kertoi nähneensä Madeleinen 9. toukokuuta 2007 Marokossa bensa-asemalla Marrakechin lähellä. Ollin mukaan vaaleahiuksisella tytöllä oli yllään sininen pyjama ja tytön seurassa oli tummahiuksinen mies., Marokossa on tehty kolme havaintoa Madeleineksi epäillystä lapsesta. 26. syyskuuta 2007 "Ilta-Sanomat" julkaisi Marokossa otetun valokuvan Madeleineksi väitetystä henkilöstä, mutta myöhemmin paljastui, että kuvattu lapsi on paikallisen maanviljelijän tytär.


title: Madeleine McCannin tapaus

text: Maltalla Madeleineksi epäiltyjä lapsia on nähty viisi kertaa, Belgiassa kaksi kertaa ja yhden kerran Intiassa sekä Espanjassa.


title: Madeleine McCannin tapaus

text: Vihjeissä oli mukana myös "De Telegraafin" saama nimetön kirje Madeleinen hautapaikasta. Vastaavanlainen kirje oli ilmestynyt Belgiaa kuohuttaneen Nathalie Mahy – Stacy Lemmens -murhatapauksen yhteydessä, joten viranomaiset suhtautuivat asiaan vakavasti. Eräs italialainen mies puolestaan yritti kiristää vanhemmilta rahaa tiedoista tytöstä. 6. heinäkuuta 2012 omia tutkimuksiaan maatutkalla tehnyt eteläafrikkalainen Stephen Birch väitti, että lähellä katoamispaikkaa on maassa ontelo, jossa saattoi olla ihmisen ruumiin jäännöksiä. Birch kertoi ostaneensa itse 40 000 puntaa maksaneen laitteen ja opetelleensa sen käyttöä. Hän kertoi seuranneensa erittäin suurella mielenkiinnolla Madeleinen katoamisen tutkimuksia.


title: Madeleine McCannin tapaus

text: Katoamistapausta on yritetty hyödyntää huijausyrityksissä: huijarit ovat perustaneet "Maddien etsintään" rahaa kerääviä www-sivustoja..


title: Madeleine McCannin tapaus

text: Madeleine McCannin löytymisestä luvatut palkkiot ovat yhteensä yli 2,6 miljoonaa Englannin puntaa. Palkkiot ovat


title: Metal Heart

text: Metal Heart on saksalaisen heavy metal -yhtye Acceptin vuonna 1985 julkaistu kuudes studioalbumi. Dimmu Borgir on tehnyt oman version levyn nimikkokappaleesta.


title: Jarruvalo

text: Jarruvalo on punaista valoa taaksepäin lähettävä valaisin. Sen tehtävä on osoittaa milloin ajoneuvo aloittaa jarrutuksen. Jarruvalot vähentävät peräänajon riskiä merkittävästi, koska niiden ansiosta takana oleva kuljettaja havaitsee edelläajavan jarrutuksen nopeammin. Jarruvalojen toiminta on kytketty suoraan jarrupolkimeen, eli jarruvalot palavat aina kun jarrupoljinta painetaan. Käsijarrun kytkeminen ei kuitenkaan aiheuta takajarruvalojen syttymistä. Jarruvalaisimen lampun teho tulee olla vähintään viisi wattia, mutta yleisesti käytetään 21 watin jarruvalopolttimoita, koska jarruvalon on oltava erottuva myös kirkkaassa päivänvalossa. Jarruvalaisimia tulee olla takana vähintään kaksi kappaletta sijoitettuna ajoneuvon molemmin puolin.


title: Jarruvalo

text: "Keskijarruvalaisin" on punaista valoa taaksepäin näyttävä jarruvalo, joka sijaitsee ajoneuvon takana keskellä ja muita jarruvaloja korkeammalla. Sen tulee toimia samanaikaisesti muiden jarruvalojen kanssa, eikä sitä saa peittää esimerkiksi tummennuskalvolla. Mikäli keskijarruvalo asennetaan takalasin sisäpuolelle, se ei saa heijastaa valoa eteenpäin eikä saa peittää näkyvyyttä taakse häiritsevästi. Keskijarruvalo on pakollinen 01.10.2000 jälkeen käyttöönotetuissa henkilöautoissa ja vapaaehtoinen sitä aiemmin käyttöönotetuissa autoissa.


title: Jarruvalo

text: Keskijarruvalaisimissa käytetään esimerkiksi hehkulamppuja, teholedejä tai neonputkia. Kaikissa on tavoitteena nopea syttyminen ja kirkas valo, joka välittää tiedon jarruttamisesta tehokkaasti takanatulevan ajoneuvon kuljettajalle.


title: Jarruvalo

text: Huomiovaloista erillään olevan keskijarruvalon ansiosta jarrutus havaitaan helpommin esimerkiksi näkyvyyden ollessa huono. Lisäksi jonossa ajettaessa keskijarruvalo näkyy edelläajavien autojen läpi ja yli. Keskijarruvalon on todettu vähentävän peräänajoja.


title: Jarruvalo

text: Ajoneuvon mittaristossa on jarrujen varoitusvalo. Sillä on henkilöautoissa kaksi tehtävää: se toimii käsijarrun kytkemisen merkkivalona sekä ilmaisee jarrunesteen liian vähäisen määrän. Kuorma-autossa sama valo varoittaa paineilmajarrujen liian alhaisesta paineesta ja käsijarrun kytkemisestä. Jarrujen varoitusvalo ei toimi samaan aikaan ajoneuvon takajarruvalojen kanssa.


title: Trude Dybendahl

text: Trude Dybendahl (s. 8. tammikuuta 1966) on entinen norjalainen maastohiihdon maailmanmestari ja olympiamitalisti. Avioiduttuaan hän kilpaili myös nimellä Trude Dybendahl Hartz.


title: Pikkuapollo

text: Pikkuapollo ("Parnassius mnemosyne") on ritariperhosiin kuuluva valkoinen perhoslaji. Suomessa lajia tavataan lähinnä Ahvenanmaan ja Lounais-Suomen runsaskukkaisilla niityillä ja Suomen lajiston uhanalaisarvioinnissa 2010 se on luokiteltu vaarantuneeksi (VU). Pikkuapollo on rauhoitettu koko Euroopan Unionin alueella.


title: Pikkuapollo

text: Pikkuapollo on huomattavan kookas, valkoinen perhonen. Siipien pohjaväri on valkoinen, mutta siipisuonten kohdalla kulkee tummia juovia. Etusiiven etuosassa on nähtävissä kaksi vierekkäistä mustaa täplää. Etusiipien kärjet ovat läpikuultavat, mikä saa ne näyttämään tummilta. Takasiiven takareuna on tumma ja naaraalla on takasiivissään kaksi mustaa täplää, jotka koirailta yleensä puuttuvat kokonaan. Siipiväli on 53–62 mm. Pikkuapollo lentää hitaasti ja laskeutuu usein kukille, mutta pysyttelee koostaan huolimatta huomaamattomana kasvillisuuden seassa. Muiden apollolajien tapaan pikkuapollollakin on useita, ulkonäöltään toisistaan hivenen poikkeavia alalajeja tai muotoja. Suomesta näitä tunnetaan kolme: f. "karjala", f. "perkele" sekä f. "ugrofennica".


title: Pikkuapollo

text:
Suomessa tavattavista perhosista pikkuapollon voi sekoittaa lähinnä vain kaaliperhoseen, jolla ei kuitenkaan ole läpikuultavia siivenkärkiä ja siipisuonitus erottuu huonosti tai myöhemmin kesällä lentävään pihlajaperhoseen, jolta puolestaan puuttuvat tummien siivenkärkien lisäksi etusiipien tummat täplät.
Pikkuapolloa tavataan Euroopasta Keski-Aasiaan ulottuvalla vyöhykkeellä. Esiintyminen on paikoittaista.


title: Pikkuapollo

text: Suomessa pikkuapollo on harvinainen, mutta paikoilla joilla sitä esiintyy se voi olla lukumäärällisesti runsas. Miltei kaikki nykyiset esiintymispaikat ovat Ahvenanmaalla tai Lounais-Suomessa. Uudellamaalla pikkuapolloja on istutettu lajin entiselle esiintymisalueelle Porvooseen, missä kanta on sittemmin runsastunut. Suomen sisämaan suurin esiintymä on Somerolla Häntälän notkojen perinnebiotooppialueella, joka on osa Rekijokilaakson Natura 2000 -aluetta.


title: Pikkuapollo

text: Lentoaika alkaa kesäkuun alkupuoliskolla ja jatkuu kesäkuun lopulle.


title: Pikkuapollo

text: Pikkuapollo on avoimien, lehtomaisten niittyjen laji. Perhosen elinympäristöjä on hävittänyt erityisesti on laidunmaiden väheneminen. Perhonen lentää päivällä ja laskeutuu usein kukille.


title: Pikkuapollo

text: Luontodirektiivin nojalla pikkuapollo on rauhoitettu kaikkialla EU:n alueella. Suomessa pikkuapollo on ollut rauhoitettu luonnonsuojeluasetuksella jo vuodesta 1976 lähtien. Yhden perhosen korvausarvoksi on asetettu 336 euroa.


title: Pikkuapollo

text: Pikkuapollo talvehtii joko munana tai pienenä toukkana.


title: Pikkuapollo

text: Pikkuapollon toukka käyttää ravintokasvinaan pystykiurunkannusta ("Corydalis solida").


title: Donatello (sarjakuvahahmo)

text: Donatello on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa.


title: Donatello (sarjakuvahahmo)

text: Donatellon tunnistaa televisiosarjoissa ja elokuvissa violetista naamiosta. Alun perin sarjakuvissa Donatellon naamionväri oli punainen. Hän käyttää aseenaan Bō-sauvaa. Donatello on Turtleseista älykkäin teknologian ja mekaniikan parissa. Hän kykeneekin korjaamaan lähes mitä tahansa. Donatello on varautunein kilpikonna ja uppoutuu usein omiin tekemisiinsä. Hän ei myöskään kannata väkivaltaa, vaan selvittää asiat mieluummin puhumalla.


title: Donatello (sarjakuvahahmo)

text: Alkuperäisessä sarjakuvassa Donatello on rauhallisin Turtles-hahmo. Hänellä on kuitenkin erittäin monimutkainen luonne ja hänta pidetään usein nörttinä, sillä hän on erittäin hyvä teknologiassa ja taitava keksimään erilaisia vekottimia, jotka helpottavat Turtles-nelikon toimintoja. Häntä pidetään myös eräänlaisena pasifistina, sillä hän on vähiten väkivaltainen kilpikonna ja etsiikin usein ratkaisut älykkyydellään ennemmin kuin väkivallan kautta. Donatello vihaa tuliaseita, mutta on kuitenkin joutunut käyttämään niitä ja ironisesti pudotti Silppurin katolta alas käsikranaatilla sarjakuvan ensimmäisissä numeroissa.


title: Donatello (sarjakuvahahmo)

text: Hän on myös toiminut Leonardon eräänlaisena oikeankäden miehenä, (vaikka Raphael on toinen vanhin veli) sillä Donatello on ymmärtäväinen ja kykenee pitämään tunteensa kurissa, toisin kuin Raphael ja Michelangelo.


title: Donatello (sarjakuvahahmo)

text: Sittemmin kukistettuaan Silppurin yhdessä muiden Turtlesien kanssa Tikku antoi heille vapaat kädet, sillä hänen asettamansa tehtävä oli suoritettu. Tikku kuitenkin katosi ja Donatello yhdessä muiden Turtlesien kanssa löysivät johtolankoja seuraamalla tiensä erääseen rakennukseen, jossa he puolestaan joutuivat vahingossa teleportin myötä D'Hoonib planeetalle, jossa Turtlesit tapasivat Fugitoidin. He päättivät auttaa robottia, jota jahtasivat Liittovaltio ja Triceratonit. Turtlesit yrittivät paeta molempien joukkoja karkuun samalla tuskaillen huomanneensa joutuneen vieraalle planeetalle, eivätkä he tienneet kuinka he pääsisivät takaisin kotiplanetalleen maahan. Triceratonit onnistuivat lopulta ampumaan heidän pakoaluksensa alas ja saivat siepattua Fugitoidin. Turtlesit seurasivat sieppaajia heidän bunkkeriinsa, joka osoittautui avaruusalukseksi. Alus joka vei heidät erääseen asteroidiin, johon oli rakennettu Triceratonien yhteiskunta. Alus laskeutui Rebublic Centraliin, jossa sotilaat veivät Fugitoidin heidän johtajalleen Zanramonille ja ilmoittivat pian löytäneensä neljä tunkeilijaa, jotka olivat kuolla happikatoon. Zanramon käski viedä heidät vankilaan, kun Fugitoidi tunnisti ne ystävikseen. Seuraavana päivänä Turtlesit joutuvat osallistumaan gladiaattoriturnaukseen, jossa he joutuivat taistelemaan neljää Triceratonia, Mixx Troloa, Xoite Damazia, Daz Ublemia ja Monza Ramia vastaan. Taisaisen kamppailun päätteeksi he loikkasivat Michelangelon avustuksella areenan yllä lentävään alukseen, jolla he syöksyvät kohti Zanramonin katsomoaitiota ja ottavat hänet panttivangiksi. Turtlesit pakottavat Zanramon paljastamaan nopeimman reitin ulos. Zanramon johdattaa Turtlesit ansaan, mutta joutuu ammutuksi. Samassa Tricetonien sotilaat piirittävät Turtlesit ja Fugitoidin, mutta samassa he teleportautuvat takaisin maaplaneetalle Utromien rakennukseen josta he alun perin joutuivat siirretyksi toiselle planeetalle.


title: Donatello (sarjakuvahahmo)

text: Pian kaikki heräävät ja Triceratonit huomaavat olevansa tunetmattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit onnistuvat kuitenkin kukistamaan paikalle teleportauksen myötä saapuneet Triceratonisotilaat. Samassa Tikku ilmaantui Turtlesien iloksi paikalle ja kertoi kuinka hän päätyi rakennukseen. Pian sen jälkeen Yhdysvaltain armeija tunkeutui Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Tämän valmistuttua kaikki Utromit ja Turtlesit siirtyivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes rakennuksen itsetuhoutumisen varoituksen myötä he perääntyivät.


title: Donatello (sarjakuvahahmo)

text: Image Comicsin Turtles-sarjakuvissa Donatello oli melko samanlainen, kuin Miragen sarjakuvissa. Hänestä tuli sarjakuvan aikana kyborgi, kun Donatello ammuttiin ja pudotettiin alas helikopterista. Hänen kehonsa vammautui pahoin, mutta teknologian avulla Donatello kykeni taas kävelemään. Siitä huolimatta hän jaksoi ajatella positiivisesti vaikka oli useaan otteeseen menettää mielensä kyborgiselle keholle.


title: Donatello (sarjakuvahahmo)

text: Vuonna 2011 uudistetussa Turtles-sarjakuvissa Donatello oli yksi neljästä koe-eläimestä Baxter Stockmanin johtamassa biotekniikkayhtiössä. Hän ja kolme muuta kilpkonnaa olivat tarkoituksena olla ensimmäiset supersotilas projektin kokeilut. April nimesi hänet vielä akvaariossa ollessaan Donatelloksi. He joutuivat ryöstettäväksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä yhden heistä, jonka Tikku kuitenkin onnistui pelastamaan. Pian ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa Donatello ja muut kilpikonnat muuttuivat mönjän myötä hybrideiksi. Kahdeksantoista kuukautta myöhemmin he ovat jatkaneet kadonneen veljensä etsintöjä. Donatello ilmaisi olevansa Michelangelon kanssa erittäin epäileväinen Raphaelin olevan vielä elossa.


title: Donatello (sarjakuvahahmo)

text: Donatellon ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen alkuperäisenä ääninäyttelijänä toimi Barry Gordon ja suomeksi dubatuissa Eero Saarinen. Sarjassa Donatello oli nerokas keksijä, joka kykeni rakentamaan teknisiä laitteita erittäin pienellä resursseilla. Suurin osa keksinnöistä helpotti kilpikonnien taistelua vihollisia vastaan, kuten eri ajoneuvot ja radiolaitteet. Donatello ei kuitenkaan arvostanut ihmisiä kovinkaan paljon ja hänen näkemyksensä ihmissuhteista oli negatiivinen.


title: Donatello (sarjakuvahahmo)

text: Donatellon toinen animaatioversio syntyi vuoden 2003 Teini-ikäiset mutanttininjakilpikonnat -animaatiosarjassa, jossa hänen ääninäyttelijänään toimi Sam Riegel, suomenkielisessä versiossa 1. kaudella Raine Heiskanen, 2. kaudella Juha Paananen ja 3. kaudesta eteenpäin Arttu Ala-Jokimäki. Mirage Studiosin ja 4Kids Entertainmentin tuottamassa animaatiosarjassa Donatello on enemmän edellisen animaatiosarjan kaltainen, mutta ei yhtä pasifistinen. Hän on kuitenkin ryhmänsä nero, joka rakentaa kaikki kulkuneuvot ja vempaimet. Hän on kilpikonnista läheisin Aprilille, jotka molemmat ovat tiedemiehiä. Donatelloa on kuvailtu tunteelliseksi ja ujoksi, joka käyttäytyy vähemmän Leonardon oikeankädenmiehenä, toisin kuin sarjakuvissa. Donatello on kuitenkin Leonardon luotettavin veli.


title: Donatello (sarjakuvahahmo)

text: Huolimatta siitä, että Donatello näyttää sarjan aikana olevan Turtles-nelikon heikoin taistelija. Hän kykenee näyttämään todelliset taitonsa kun niitä tarvitaan. Maailmassa nimeltä Taisteluyhteys järjestetyssä turnauksessa hän oli ensimmäinen pudonnut Turtles ja myönsi olevansa enemmän mekaanikko kuin taistelija.


title: Donatello (sarjakuvahahmo)

text: Sarjan viidennellä "Ninjatuomioistuin" tuotantokaudella Donatello oli veljeksistä ensimmäinen, joka kykeni keskittämään henkisen energiansa virtaamaan läpi amulettinsa. Tämä edesauttoi harjoitusten alettua opiskelemalla muinaisia kirjoja salaisista taistelulajeista. Hänen avatarinsa oli lohikäärme.


title: Donatello (sarjakuvahahmo)

text: Kuudennella tuotantokaudella Turtlesit matkasivat sattumalta tulevaisuuteen vuoteen 2105. Donatello sopeutui Michelangelon kanssa parhaiten uuteen elämän tyyliin. Hän oli erittäin kiinnostunut uudesta teknologiasta ja tutustui nopeasti heidät vahingossa tulevaisuuteen tuoneen Cody Jonesin kanssa. Kaksikko loi yhdessä Turtleseille paljon uusia huipputeknisia aseita ja ajoneuvoja.


title: Donatello (sarjakuvahahmo)

text: Donatello esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Rob Paulsen. Suomenkielisenä äänenä Aksu Palmén. Donatello käyttää aseenaan bō-sauvaa, jonka voi muuntaa naginataksi. Hän on Turtles nelikon älykkäin ja työskentelee mielellään teknisten vempainten parissa. Hän ihastui Apriliin nähdessään tytön ensimmäistä kertaa.


title: Donatello (sarjakuvahahmo)

text: Ensimmäisessä elokuvassa Donatello on huomattavasti lapsellisempi kuin alkuperäisissä sarjakuvissa. Elokuvissa ei kerrota suoraan Donatellon teknologian ymmärtämisestä, mutta ajoittain hän näyttää älykkyytensä käyttäessään useita teknisiä laitteita, joista muut Turtlesit eivät ymmärrä mitään. Donatello on myös poikkeuksellisesti Casey Jonesin kanssa läheinen ystävä, kun taas alun perin sarjakuvissa Raphael oli Caseyn läheisin ystävä Turtles-nelikosta. Hahmon äänenä toimi Corey Feldman.


title: Donatello (sarjakuvahahmo)

text: Donatello sen sijaan on selvästi Turtles-nelikon niin sanottu tiedemies, sillä hän useampaankin otteeseen käyttää tietokonetta tai pohtii asioiden teknisiä puolia muiden kilpikonnien lähinnä vain ihmetellessä. Hahmon äänenä toimi Adam Carl.


title: Donatello (sarjakuvahahmo)

text: Kolmannessa elokuvassa Turtlesit matkaavat feodaali ajan Japaniin pelastaakseen Aprilin. Donatello on elokuvan aikana ainut Turtles, joka ei haluaisi elää muinaisessa Japanissa, sillä hän ei voisi elää ilman teknologiaa. Hahmon äänenä toimi toisen kerran Corey Feldman, joka ei kyennyt sairautensa vuoksi äänittämään elokuvan toista osaa.


title: Donatello (sarjakuvahahmo)

text: Neljännessä elokuvassa Donatello toimii ATK tukiapulaisena puhelimen välityksellä yrittäessään ansaita rahaa perheelleen, ja pitää silmällä Michelangeloa. Hänellä oli myös aluksi tavallista aggressiivisempi suhde Raphaelin kanssa, jolle Donatello oli vihainen tekemättömyydestä. Hän ei kuitenkaan tiennyt Raphaelin toiminneen öisin rikollisten pyydystäjänä. Leonardon palatessa takaisin kotiin, Donatello jättää ATK tukitehtävät ja ryhtyy auttamaan ryhmäänsä luovilla keksinnöillään. Hahmon äänenä toimi Mitchell Whitfield. Suomenkielisessä versiossa hänen äänenään oli jo 2003-luvun animaatiosarjasta tuttu Arttu Ala-Jokimäki.


title: Donatello (sarjakuvahahmo)

text: Vuoden 2014 Teenage Mutant Ninja Turtles -elokuvassa Donatello on ryhmänsä älykkäin kilpikonna, joka osoittautuu tietotaidoillaan erittäin tärkeäksi osaksi ryhmää. Hän on parhaimmillaan tieteellisissä ja teknologiaan liittyvissä asioissa. Donatello käyttää aseenaan Bō-sauvaa. Hän oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja antoi Donatellolle aseeksi Bō-sauvan. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeet. Hahmoa näytteli motion capturena Jeremy Howard, joka vastasi myös hahmon äänestä.


title: Tracy Middendorf

text: Tracy Lynn Middendorf (s. 26. tammikuuta 1970 Miami Beach, Florida) on yhdysvaltalainen televisio-, elokuva- ja teatterinäyttelijä.


title: Tracy Middendorf

text: Middendorf opiskeli Pickens High Schoolissa Jasperissa, Georgiassa. Vuonna 1987, kesken viimeisen vuoden, hän kuitenkin lähti Jasperista opiskellakseen draamaa Miamissa. Myöhemmin hän siirtyi SUNY Purchaseen.


title: Tracy Middendorf

text: Middendorfin televisioura alkoi vuonna 1992, kun hän esitti Carrie Bradya saippuaoopperassa "Päivien viemää". Sen jälkeen hän on esiintynyt sivuosissa monissa elokuvissa ja televisiosarjoissa, kuten "Angel", "Ally McBeal", "24" ja "Beverly Hills 90210". Vuonna 2005 hän esitti huolestunutta äitiä "Housessa".


title: Tracy Middendorf

text: Middendorf on palkittu Ovation Awardilla roolistaan Almana Tennessee Williamsin näytelmässä "Summer and Smoke" losangelesilaisessa Fountain Theatressa vuonna 1999. Vuonna 2015 ilmestyneessä Scream-sarjassa hän näytteli Emman äitiä. Sarja on katsottavissa Netflixissä.


title: Tracy Middendorf

text: Middendorf on naimisissa kirjailija Franz Wisnerin kanssa. Heillä on kaksi lasta.


title: Fast Food Nation

text: Fast Food Nation on vuonna 2006 ensi-iltansa saanut Richard Linklaterin ohjaama draamaelokuva. Se perustuu löyhästi Eric Schlosserin samannimiseen dokumentaariseen kirjaan. Elokuva kuvattiin Meksikossa, Texasissa ja Coloradossa. Elokuvan tuottivat Participant Productions ja Recorded Picture Company HanWay Filmsille ja BBC Filmsille.